RTCG - Radio Televizija Crne Gore - Nacionalni javni servis :: Društvo :: Hitna bez direktora od 8. septembra\n16. 09. 2020. 07:39 >> 07:39 0\nHitna bez direktora od 8. septembra\nZavod za hitnu medicinsku pomoć Crne Gore (ZHMPCG) nema direktora od 8. septembra, jer je Saši Stefanoviću mandat istekao dan ranije - 7. septembra, nakon čega nije dolazio na posao, a ministar zdravlja Kenan Hrapović nije imenovao novog, piše Dan.\nList navodi da u jeku epidemije korona u Zavodu nema ni ostalih rukovodilaca, medicinskog direktora Aleksandre Vlahović i Darka Nikčevića, koji je otišao na godišnji odmor 8. septembra.\nPrema tvrdnjama medicinskog kadra, ustanova otežano funkcioniše bez uprave, tako da ne postoji ovlašćeno lice koje potpisuje dokumenta, radne naloge, ovjerava bolovanja i odmore.\nStefanović, Nikčević i Vlahović se juče nijesu javljali na pozive Dana.\nPredsjednica reprezentativnog Sindikata zaposlenih u ZHMPCG Maja Radišević kazala je kratko za Dan da je Stefanoviću istekao mandat 7. septembra.\nStefanović nije dolazio od 8. septembra. Prema našim saznanjima, ministarstvo bi danas trebalo da imenuje novog direktora, kaže Radišević. Na pitanje da li je Stefanović po isteku mandata otišao na godišnji odmor, predsjednica sindikata kaže da nije.\nIz Ministarstva zdravlja kazali su da je konkurs za izbor direktora završen u subotu, 12. septembra, te da će narednih dana imenovati Stefanovićevog nasljednika.\nNijesu htjeli da saopšte ko je konkurisao za ovu značajnu funkciju u sistemu zdravstva.\nKonkurs Ministarstva zdravlja za izbor direktora Zavoda za hitnu medicinsku pomoć istekao je u subotu. Prema saznanjima Dana za mjesto direktora konkurisali su hirurg iz Kliničkog centra Crne Gore Vesna Mitić Lakušić, koja se prijavila i na prethodnom konkursu, kada je reizabran Stefanović.\nOsim Lakušićeve, navodno je konkurisao i ljekar iz Zavoda za hitnu medicinsku pomoć iz Plava Sabahudin Pupović.\nMitić Lakušić se pominje kao najozbiljniji kandidat za ovaj posao.\nStefanović je bio na čelu Zavoda za hitnu medicinsku pomoć od 2009. godine, kada je i nastala ta ustanova kao jedinstvena cjelina u zdravstvenom sistemu.\nPG Hitna sa samo dvije terenske ekipe\nZavodu za hitnu pomoć tri reanimobila


RTCG - Radio Televizija Crne Gore - Nacionalni javni servis :: Politika :: Diplomate da poštuju pravila službe\n11. 01. 2020. 14:01 >> 14:00 1\nOdbor za međunarodne odnose i iseljenike apelovao je na diplomate i zaposlene u diplomatsko-konzularnoj mreži Crne Gore Gore da u potpunosti poštuju pravila rada te službe i da se uzdrže od neprimjerenih istupa u javnosti.\nTo se navodi u zaključcima Odbora dostavljenim parlamentu, poslije kontrolog saslušanja crnogorskog šefa diplomatije Srđana Darmanovića 23. decembra prošle godine.\nOcijenjeno je da reagovanje trojice ambasadora Miodraga Vlahovida, Nebojše Kaluđerovića i Željka Perovića, u slučaju Mirne Nikčević, nije bilo primjereno dobroj praksi u vršenju diplomatske dužnosti.\n„Izraženo je očekivanje da de Disciplinska komisija Vlade Crne Gore uskoro donijeti odluku u vezi sa istupom trojice ambasadora i da će o tome blagovremeno informisati i Odbor za medunarodne odnose i iseljenike“, kaže se u zaključcima.\nGeneralni sekretar Ministarstva vanjskih poslova Miodrag Kankaraš je na sjednici Odbora informisao da su predviđene mjere Disciplinska komisije - prestanak radnog odnosa, zabrana odlaska na mandat u periodu od najmanje dvije godine i novčanu kazna u iznosu od 30 odsto.\nKankaraš je saopštio da je Nikčević prestao radni odnos u Ministarstvu vanjskih poslova.\nČlanovi Odbora su pozvali Ministarstvo vanjskih poslova da „učini korake“ radi uklanjanja nepravilnosti uočenih u poslovanju diplomatskih predstavništava Crne Gore u Italiji, Vatikanu i Njemačkoj 2018.godine, na koje je u izvještaju ukazala Državna revizorska institucija (DRI).\n„Kao i da reaguje u slučajevima nepoštovanja zakonskih obaveza diplomata u vezi dostavljanja imovinskih kartona Agencji za sprječavanje korupcije“, kaže se u zaključcima.\n„Ministarstvo de i u narednom periodu nastaviti da unapređuje način poslovanja i transparentnost u raspolaganju finansijskim sredstvima, zaključio je Darmanović.\nDrmanović je na sjednici Odbora podsjetio da Crna Gora ima 28 ambasada, šest stalnih misija i cetiri generalna konzulata i da je planirano otvaranje ambasada u Holandiji i Danskoj.\n„Od obnove nezavisnosti 2006. godine, diplomatska mreža, u koordinaciji sa Ministarstvom vanjskih poslova, značajno je doprinijela promociji Crne Gore kao međunarodno priznate, suverene države i ostvarivanju vanjsko-politićkih ciljeva koje je definisala Vlada“, kazao je Darmanović.\nOn je istakao učešće Crne Gore u 30 regionalnih inicijativa, jednogodišnje predsjedavanje Centralnoevropskom inicijatlvom ove godine i Fondom za Zapadni Balkan, izbor za članicu Ekonomskog i socijalnog savjeta UN na trogodišnji period od 2020-2022, kao i predan rad na razgraničenju.\nDarmanović je ukazao na značajan doprinos diplomatsko-konzulamih predstavništava afirmaciji međunarodnog ugleda i statusa Cme Gore.\nMinistarstvo vanjskih poslova Odbor za međunarodne odnose Srđan Darmanović\n"CG će zaštititi bezbjednost i integritet DKP-a"\nSpomen-ploča u Budvi istorijski falsifikat\n11. 11. 2020. 35\n"CG ne dozvoljava prekrajanje istorije"\n11. 11. 2020. 15\n"S austrijskim prijateljima odbranićemo naše slobode"


Oznake: Eurobasket - informativa.ba\n16. Apr. 2016 u 17:21 FIBA suspendovala reprezentacije Slovenije i Španije s Eurobasketa\nEvropski ogranak Međunarodne košarkaške federacije - FIBE poslao je dopis nacionalnim košarkaškim savezima Slovenije i Španije u kojima ih obavještava da su reprezentacije tih zemalja suspendovane s Eurobasketa 2017. FIBA je\n20. Jan. 2016 u 20:35 Košarka - BiH u drugom "šeširu" na žrijebanju kvalifikacijskih grupa\nKošarkaška reprezentacija Bosne i Hercegovine uvrštena je u drugu jakosnu skupinu uoči žrijebanja kvalifikacijskih grupa za evropsko prvenstvo 2017. godine. Žrijebanje će biti održano u petak, 22. januara u Münchenu, a\n12. Dec. 2015 u 14:30 Eurobasket 2017. ponovo u četiri države\nEvropsko košarkaško prvenstvo 2017. godine bit će organizirano u četiri države, odlučila je FIBA Europe. Nakon uspješnog EP-a 2015., koje je nepredviđeno održano u četiri države, Evropska košarkaška federacija odlučila je\n07. Oct. 2015 u 09:08 Nove mjere EU u Mediteranu - vojska će pretraživati sumnjive brodove\nEvropska unija od danas počinje novu fazu u borbe protiv krijumčarenja ljudi na Mediteranu, piše BBC. Od danas će vojni brodovi imati dozvolu da se ukrcaju, pretraže, zaplijene i preusmjere\n21. Sep. 2015 u 22:41 Litvanija: Navijači priredili svečani doček za srebrene košarkaše sa Eurobasketa\nHiljade navijača u Vilniusu je priredilo spektakularan doček litvanskim košarkašima koji su na Evropskom prvenstvu u Francuskoj osvojili srebrenu medalju. Navijači su danas preplavili Trg Rotuse u centru Vilniusa kako bi\n21. Sep. 2015 u 17:47 Madrid: Veličanstven doček evropskim prvacima u košarci\nKošarkaška reprezentacija Španije se sa zlatnom medaljom vratila sa Eurobasketa u Francuskoj, a u Madridu im je priređen veličanstven doček na kojem su ih pozdravile hiljade navijača. Po dolasku u Madrid\n20. Sep. 2015 u 22:24 Evrobasket: Košarkaši Francuske osvojili su bronzanu medalju na Evropskom prvenstvu u košarci\nKošarkaši Francuske osvojili su bronzanu medalju na Evropskom prvenstvu u košarci pošto su u meču za treće mjesto savladali Srbiju rezultatom 81:68. Finalni meč između Španije i Litvanije igra se\n20. Sep. 2015 u 21:39 Košarkaši Španije prvaci Evrope\nKošarkaška reprezentacija Španije osvojila je naslov prvaka Evrope. Španci su večeras u finalu Eurobasketa u Lilleu pobijedili selekciju Litvanije sa 80:63 (19:8, 22:25, 19:10, 20:20).Reprezentativci Španije su od početka kontrolisali igru\n20. Sep. 2015 u 09:09 Eurobasket - Večeras podjela medalja\nNakon 15 dana odigravanjem finalnog i susreta za treće mjesto večeras se završava Evropsko košarkaško prvenstvo.Prvi krug takmičenja odigran je u četiri države - Latviji, Hrvatskoj, Njemačkoj i Francuskoj, a


Dove Purely Pampering Coconut Milk hranljivi krem gel za tuširanje\nOčarajte vaša čula mirisom kokosa i latica jasmina svakog jutra uz pomoć ovog relaksirajućeg gela za tuširanje.\n• Kokosovo mleko sa mirisom jasmina očaraće vaša čula\nDa li se pitate kako da ostvarite efekat meke kože? Uz pravi gel za tuširanje, možete hraniti kožu i štititi je od sušenja od samog početka svakog dana, kao i da iskoristite jedan od najboljih načina da se opustite kod kuće. Purely Pampering Coconut Milk hranljivi krem gel za tuširanje pruža nežna sredstva za čišćenje i prirodne hranljive sastojke koži uz fini miris kokosovog mleka i jasmina koji vam pruža ugođaj svakog dana.\nOvaj Dove gel za tuširanje je hidratantan i blag, i pomaže koži da održi svoju prirodnu vlažnost pri pranju. Jedinstvena NutriumMoisture™ tehnologija vam pruža mekšu, glađu kožu već nakon prvog tuširanja, a blaga formula pomaže koži da održi svoju prirodnu vlažnost pri pranju.\nJednostavno ga istisnite na sunđer za tuširanje i uživajte u umirujućem mirisu i raskošnoj peni ovog hidratantnog gela za tuširanje.


Hidrološki informacioni sistem za sliv rijeke Save (SavaHIS) ++ Sava Commission\nHidrološki informacioni sistem za sliv rijeke Save (SavaHIS)\nHidrološki informacioni sistem za sliv rijeke Save (Sava HIS) pruža alate za prikupljanje, pohranjivanje, analizu i izvještavanje o hidrološkim podacima dovoljno visokog kvaliteta, kao i o meteorološkim podacima. Ti podaci i informacije koristiće se u sistemu donošenja odluka u svim aspektima upravljanja vodnim resursima, u širokom rasponu operativnih aplikacija, kao i u istraživanju. Razmjena kvalitetnih kontrolisanih podataka i informacija je važan faktor za sprovođenje aktivnosti na cijelom slivu u rasponu od prognoziranja poplava i upozoravanja do raznih aspekata upravljanja vodnim resursima.\nGlavni ciljevi projekta Sava HIS su:\nPodrška zemljama u slivu rijeke Save (Slovenija, Hrvatska, Bosna i Hercegovina, Srbija i Crna Gora) u razmjeni i širenju hidroloških i meteoroloških podataka, informacija i znanja o vodnim resursima u slivu rijeke Save;\nUspostava efikasnog zajedničkog sistema za razmjenu i pregledavanje hidroloških i meteoroloških podataka i informacija u kriznim situacijama, prije svega onih koji se odnose na pojavu poplava.\nProjekt je podržan od strane Međunarodne komisije za zaštitu rijeke Dunav (ICPDR), finskog Meteorološkog instituta (FMI) i Međunarodne komisije za sliv rijeke Save (ISRBC). Upravljanje projektom je koordinirao Sekretarijat ISRBC -a i njegove stručne grupe, a projekt je sprovodio konzorcijum koji se sastoji od „IN2“ Zagreb i „Igea“ Varaždin.\nSava HIS je dostupna na sljedećem linku: Sava HIS.


• „Čistoća” premašila plan prihoda (5)\nJavno komunalno preduzeće „Čistoća” predstavilo je u sredu rezultate poslovanja u prošloj godini.\nDirektor „Čistoće” Nikola Pajić ocenio je da je preduzeće u prošloj godini uspešno poslovalo, da su smanjena potraživanja i dugovanja, te da je obnovljena mehanizacija.\n- Velika mi je čast da saopštim da je JKP Čistoća u 2014. godini poslovalo veoma dobro i da je ostvarena dobit od skoro pet miliona dinara - rekao je direktor JKP „Čistoća” Nikola Pajić. To preduzeće je time premašilo plan ranije planiranih prihoda. Pajić je kazao da su naplaćena i potraživanja iz prethodnoh godina u iznosu od 12,4 miliona dinara. Direktor „Čistoće” je podsetio da su iz sopstvenih sredstava kupljena i tri nova vozila za odvoženje smeća. Kredit kojim je taj posao realizovan dobijen je od nemačke razvojne banke KFW, koja je krajem godine „Čistoći” dodelila grant u vrednosti od 60 hiljada evra, te je celo zaduženje sa 300.000 smanjeno na 240 hiljada evra. Nikola Pajić je naveo da je Reciklažni centar na tržište plasirao nešto više od 400 tona reciklabilnog materijala, pre svega PET ambalaže. Tehnički direktor Milenko Vulinović je kazao da je delatnost „Čistoće” proširena na Stapar, Doroslovo, Telečku, Aleksa Šantić, Rastinu i Riđicu.\ntriletrip @ Čet, 26.03.2015. 02:22\nčistoća društvo javno komunalno preduzeće milenko vulinović nikola pajić poslovanje sela sombor\n• Energana u dugovima (8)\nJKP Energana se nalazi u izuzetno teškoj finansijskoj situaciji usled ogromnih dugovanja.\nNa kraju 2014. godine dugovanja su iznosila 183.436.004,07 dinara. Stanovništvo duguje 80,73 odsto, a privreda 19,27 odsto ukupnog duga. U poslednjih godinu dana „crta” je smanjena za 11,5 miliona dinara, pa „Energana” trenutno potražuje 95 miliona od 1881 stambenog i poslovnog korisnika. Reč o finansijskom teretu koji se nagomilavao nekoliko godina. Tako visok nivo dugovanja sa sobom nosi stalnu pretnju za stabilnost poslovanja preduzeća, čiji račun se od oktobra prošle godine nalazi u blokadi zbog duga za isporučeni gas, u iznosu od 62.730.177,62 dinara. Ovakve finansije opterećenje su i za lokalni budžet, koji je u ovoj godini izdvojio 70 miliona dinara za vraćanje duga prema poveriocima. „Energana” izlazi u susret svim dužnicima i omogućava reprogram dugova na rate, ali je isto tako u obavezi da primenjuje sve mere prinudne naplate u skladu sa zakonom, kako bi obezbedila nesmetanu isporuku toplotne energije redovnim platišama. S druge strane, redovne platiše su ogorčene na dužnike, ali i na rukovodstvo ovog javnog komunalnog preduzeća i grada, koji su im godinama tolerisali neplaćanje, što sada dovodi u pitanje ceo toplovodni sistem. Građani imaju slabije i redukovano grejanje. Razlog za restrikcije su smanjene isporuke gasa zbog blokade bankovnog računa i duga. Sudbina čitavog sistema zavisi od pregovora o reprogramu duga između gradskih vlasti i distributera gasa, koji su u toku, ali rešenje još nije na vidiku. Na daljinski sistem grejanje preko somborske „Energane” priključeno je preko četiri hiljade domaćinstava i stotinak preduzeća, firmi, ustanova, škola i dečijih vrtića. JKP „Energana” je najveći gubitaš među javnim komunalnim preduzećima, ali sa visokim prosečnim primanjima.\nmilangagrčin @ Pon, 16.02.2015. 02:06\nblokada računa društvo dug ekonomija energana gas grejanje javno komunalno preduzeće lokalna samouprava reprogram sombor toplovod\n• Skupština menjala direktore (48)\nSkupština grada razrešila je danas dužnosti nekoliko direktora javnih komunalnih preduzeća i ustanova kulture i odmah imenovala nove, kao vršioce dužnosti sa mandatom od šest meseci.\nPre početka 20. sednice Skupštine grada konferenciju za medije održala je odbornička grupa Demokratske stranke.\n- Mi ćemo na današnjoj sednici učestvovati, ali smatramo da je to neformalni skup i pozivaćemo se na povredu poslovnika, jer drugačije ne možemo da dobijemo reč. Želimo da na civilizovan način ukažemo kako može da se izađe iz ovog nelegitimnog stanja - kazao je Vladimir Kuzmanov, predsednik odborničke grupe Demokratske stranke u Skupštini grada. Njegov zamenik, Nedeljko Stojsavljević je kazao da se pre dve godine krenulo sa nekim radnjama, koje su ostale nekažnjene. - To je otimanje odbornika, tako da mislim da ćemo i ovde imati neko inaćenje koje će da ostavi i ekonomske posledice i to je ono što mene brine. Kažem to, jer bilo ko, ko je dobio otkaz u upravi, ima pravo da traži nadoknadu štete, jer se sva akta koja su nastala nakon smene Siniše Lazića sa dobrim pravnikom mogu proglasiti ništavnim - kazao je Nedeljko Stojsavljević. Na sednici, u toku rasprave o zapisniku sa prethodnog zasedanja, odbornici Demokratske stranke nekoliko puta su ukazivali na povredu poslovnika, ali ni jedna primedba nije usvojena. Zapisnik sa 19. sednice Skupštine grada je na kraju usvojen, kao i dnevni red današnje, a odbornici DS-a nisu dalje učestvovali u radu lokalnog parlamenta.\nBez mnogo rasprave odbornici su potvrdili zaključke Gradskog veća o neusvajanju prošlogodišnjih izveštaja o radu javnih komunalnih preduzeća „Čistoća”, „Direkcija za izgradnju grada”, „Vodokanal”, „Energana”, „Zelenilo”, „Urbanizam” i „Prostor”. Jedini koji je dobio potvrdu bio je izveštaj JKP „Parking servis Sombor”. Kada su na red došle ustanove kulture, sporta i socijalne zaštite, razvila se rasprava oko izveštaja Narodnog pozorišta Sombor. Član Gradskog veća zadužen za kulturu Nemanja Sarač naveo je da je pozorište preuzelo neplanirane finansijske obaveze, te da je rad ustanove netransparentan. On je naglasio da je intervencijom Gradskog veća na „Pozorišnom maratonu” ušteđeno 100 hiljada dinara, a da nije ugroženo njegovo održavanje. Odbornik Rajko Miranović smatra da su sredstva koja se izdvajaju za Narodno pozorište Sombor prevelika, jer su veća od godišnjeg budžeta četiri najveće gradske škole. Goran Bulajić je kazao da je pozorište skupa igračka i da dobri reditelji koštaju, ali i da garantuju uspešne predstave. On je rekao da su sopstveni prihodi pozorišta u vrednosti od 20 odsto celokupnog budžeta vrlo pristojni, jer se neke ustanove finansiraju sa 90 odsto i više budžetskih sredstava. Odbornici Skupštine grada nisu usvojili završni izveštaj Narodnog pozorišta Sombor i Centra za socijalni rad, dok su izveštaje Gradske biblioteke „Karlo Bijelicki”, Gradskog muzeja, Galerije „Milan Konjović”, Istorijskog arhiva, Kulturnog centra „Laza Kostić”, Sportskog centra „Soko” i Doma zdravlja „Dr Đorđe Lazić” potvrdili. Usvojeni su i izveštaji o radu mesnih zajednica, gotovo bez rasprave. Usledila je jednočasovna pauza, nakon koje su obavljena brojna imenovanja i razrešenja u skupštinskim i nadzornim odborima. U drugom delu sednice odbornici su dužnosti razrešili direktore „Vodokanala” Strahinju Šljukića, „Čistoće” Andriju Penzeša, „Prostora” Aleksandra Pejića i „Energane” Milana Dozeta. Na njihova mesta imenovani su vršioci dužnosti direktora: u „Čistoći” Nikola Pajić, u „Vodokanalu” Dušan Lukić. U JKP „Prostor” direktor će biti diplomirani ekonomista Zoran Ilić rođen 1976. godine, a u „Energani” Jovan Gajin, koji je pre nekoliko godina već obavljao tu dužnost. Dužnosti je razrešena i upravnica Narodnog pozorišta Sombor Biljana Keskenović, čije mesto je kao v.d. preuzeo Mihajlo Nestorović. On je pre toga podneo ostavku na mesto direktora Kulturnog centra „Laza Kostić”, a umesto njega dužnost direktora šest meseci će vršiti Srđan Aleksić.\ntriletrip @ Čet, 19.06.2014. 22:13\ndruštvo javno komunalno preduzeće javno preduzeće odbornik politika skupština grada sombor ustanova kulture


Dodik: Radnici bez nadležnosti da utiču na Kovačevićevo imenovanje\nPredsjednik Republike Srpske Milorad Dodik rekao je da će biti poštovana odluka o imenovanju vršioca dužnosti direktora Šumskog gazdinstva /ŠG/ "Vučevica" u Čajniču i da radnici nemaju nadležnost da utiču na to.\n"Zna se ko je za to nadležan i ko to treba da radi", rekao je Dodik novinarima u Banjaluci, komentarišući proteste radnika "Vučevice".\nSlaviša Kovačević imenovan je 27. jula za vršioca dužnosti direktora Šumskog gazdinstva "Vučevica" u Čajniče. On je zaposlen u "Vučevici" i obavljao je poslove tehničkog direktora ovog gazdinstva.\nPrimopredaja dužnosti između novoimenovanog i dosadašnjeg vršioca dužnosti direktora, kako je bilo najavljeno iz "Šuma Srpske", trebalo je da bude obavljena 28. jula.\nIz "Šuma Srpske" je ranije saopšteno da prethodnom direktoru ŠG "Vučevica" Slobodanu Pejoviću nije produžen mandat zbog nepoštivanja poslovne politike, zbog čega je Uprava odlučila da protiv njega pokrene postupak utvrđivanja odgovornosti za povredu radne obaveze.\nPejoviću je mandat direktora istekao 14. marta 2016. godine. On je od tada bio vršilac dužnosti direktora, mandat mu je produžavan više puta, a status v.d. je prema posljednjem rješenju istekao 21. jula, naveli su iz "Šuma Srpske".\nViše od 100 radnika "Vučevice" obustavilo je proizvodnju i počelo proteste sa zahtjevom da se povuče odluka "Šuma" o smjeni direktora Pejovića.\n"Vučevica" je prošlu godinu završila sa 1,4 miliona KM dobiti.


Enegetska efikasnost - Milan Puzović - Menadžer za EE u Delta Holdingu\nEnergetska efikasnost je skup organizovanih aktivnosti koje se sprovode unutar granica definisanog energetskog sistema u cilju smanjenja potrošnje ulazne energije, emisije štetnih gasova i energetskih troškova, pri nepromenjenom stepenu obavljanja usluga ili stvaranja nove vrednosti u proizvodnom procesu.\nZbog čega je važna energetska efikasnost\nKoncept energetske efikasnosti u poslovanju velikih kompanija kao što je Delta Holding podrazumeva korišćenje manje energije za isti obim proizvodnje i pružanja usluga, uz očuvanje potrebnih uslova za rad, kvaliteta proizvoda i usluga. Na ovaj način, smanjuje se cena koštanja proizvoda, ali i negativan uticaj na životnu sredinu. Štednja energije čuva resurse kompanije i zajednice u kojoj posluje. Energetski ciljevi koje bi EU trebalo da postigne do 2020. godine, tzv. „20-20-20” predstavljaju 20% smanjenja emisije gasova sa efektom staklene bašte u odnosu na nivo koji se emitovao 1990. godine. Takođe, podrazumeva povećanje udela potrošnje energije iz obnovljivih izvora energije na 20% i 20% poboljšanje energetske efikasnosti.\nVlada Republike Srbije usvojila je Odluku Saveta ministara Energetske zajednice gde je obavezni cilj da se poveća udeo obnovljivih izvora energije u ukupnoj bruto potrošnji energije sa početnih 21,2% u 2009, na 27% do 2020. godine. U praksi to su bile veoma skromne investicione aktivnosti, uglavnom u male hidro centrale, solarne elektrane i postrojenja na biogas. Prepreka na koju se nailazi prilikom implementacije većih investicija i projekata ove vrste je destimulativno niska cena električne energije u Srbiji, što čini period povratka investicija veoma dugim.\nDelta prati i primenjuje trendove obnovljivih izvora energije gde god je finansijski prihvatljivo (korišćenje sojine slame kao energenta, oklaska od kukuruza, koštica od šljiva, drvne biomase). Urađena je optimizacija troškova električne energije (smanjenje angažovane snage, kompenzacija reaktivne energije i prelazak sa niskog na srednji napon), i na svim lokacijama lokalno se prati potrošnja svih energenata.\n“Efikasnost u svakom pogledu”\nMenadžer za energetsku efikasnost


Afrički pioniri svetske muzike u Nišu - juGmedia\nNIŠ – Afrička grupa „Osibisa“, koja važi za začetnike „world music“ pravca, još jedan je od svetski poznatih bendova koji će nastupiti na ovogodišnjem Nišvilu. Muzičari iz Gane i sa Kariba sviraće 17. avgusta, odnosno drugog dana festivala koji će u niškoj tvrđavi trajati do 19. avgusta.\n„Osibisu“ je 1969. godine u Londonu sa mlađim bratom trubačem i ostalim muzičarima formirao saksofonista, flautista, pevač i kompozitor Tedi Osei. Sa više od deset albuma i singlova, zauzimali su vodeća mesta na britanskim i američkim top listama.\nPosle turneja po čitavom svetu tokom sedamdesetih, grupa je početkom osamdesetih, sa pojavom panka, novog talasa, i disko muzike, prestala sa radom. Pauza je trajala do 1996. godine, posle koje objavljuju nove albume i ponovo drže koncerte.\nZvuk „Osibise“ se može opisati kao fuzija afričke muzike sa karipskim i latino nasleđem, elementima džeza, roka, ritma, soula i bluza.


Datum objave: 14.11.2017 12:52 | Autor: MEP\nLinhart je ocijenio da je Crna Gora ostvarila dobre rezultate u pregovaračkom procesu i prenio poruke ohrabrenja za uspješan nastavak reformi. Istakao je da je nova atmosfera u EU po pitanju proširenja veoma pozitivna, što potvrđuju nedavne izjave pojedinih zvaničnika Unije i država članica. U tom kontekstu je istakao da je važno da se iskoristi pozitivna klima i, posebno, predstojeća Strategija za ubrzano članstvo, kao i samit u Sofiji za intenziviranje procesa pristupanja.\nMinistar Pejović je izrazio zadovoljstvo dobrim porukama iz EU istakavši da su one snažan motiv za intenziviranje reformi, kako u Crnoj Gori, tako i u državama regiona. Posebno se zahvalio na dosadašnjoj podršci Austrije na političkom, ali i posebno ekspertskom nivou s obzirom na obim i broj obuka i stručnjaka koje je Beč stavio na raspolaganje Crnoj Gori kroz evropske i bilateralne fondove. U tom smislu je informisao zamjenika saveznog ministra Linharta o statusu pregovora u poglavljima, očekivanjima od predstojeće Međuvladine konferencije i planovima za otvaranje preostalih poglavlja.


Faktor | Svjedok na suđenju Boži Mihajloviću: Neslaganja u više od 40 predmeta Tužilaštva BiH\nSvjedok na suđenju Boži Mihajloviću: Neslaganja u više od 40 predmeta Tužilaštva BiH\nObjavljeno: 11.06.2019. u 15:50\nJamaković je kazao da su uočili tri vrste neslaganja predmeta pohranjenih u prostorijama Tužilaštva BiH sa knjigom evidencije o oduzetim predmetima\nJamaković je kazao da su uočili tri vrste neslaganja predmeta pohranjenih u prostorijama Tužilaštva BiH sa knjigom evidencije o oduzetim predmetima. Objasnio je da neki predmeti nisu pronađeni, da su neki pronađeni, a nisu evidentirani ili da je bilo slučajeva u kojima pronađeni predmet ne odgovara onom što je popisano.\nPotkomisija je, kako je naveo, utvrdila da je u 80 posto slučajeva bilo uredno stanje, a da je u deset posto ili više od 40 predmeta istraga bilo neslaganja. Dodao je da se u deset posto slučajeva potkomisija nije mogla izjasniti jer nije bila sigurna šta je deponovano.\nSudija Amela Huskić je više puta upozoravala Mihajlovića da postavlja pitanja svjedoku, a da ne svjedoči o onome što se dešavalo, te da to može učiniti ako se odluči da svjedoči u svoju korist.\nOptužnica tereti Mihajlovića da je propustio da vrši nadzor nad radom daktilografkinje koja je prisvojila privremeno oduzeti novac iz više predmeta u iznosu od više od 100.000 konvertibilnih maraka (KM).\nKao svjedoci Tužilaštva saslušani su i pripadnici policije iz Banje Luke koji su 2009. godine učestvovali u pretresu stana Davora Mandića u Istočnoj Ilidži, gdje je oduzeto 25.000 KM i 7.800 eura.\nBožo MihajlovićSud BiHsuđenjenesavjestan rad u službi\nUskoro ponovna aukcijska prodaja Doma penzionera u Nedžarićima


ZNACI: Laganim korakom – Monitor\nCrna Gora će vakcinisati 70 odsto populacije do 1. septembra sljedeće godine, kazao je premijer Krivokapić na onlajn samitu Ujedinjenih nacija posvećenom borbi protiv COVID-a. Premijer se nije ,,pohvalio” da sam nije popravio prosjek vakcinisanih u državi koju predstavlja\nU Cnoj Gori je vakcinisano 41,7 odsto punoljetnih građana i na nacionalnom nivou uspjećemo da ispratimo ono što je globalni cilj Samita – 70 odsto vakcinisane svjetske populacije, do septembra 2022. godine, kazao je premijer Zdravko Krivokapić. On je, ove nedjelje, na poziv američkog predsjednika Džozefa Bajdena, učestvovao na globalnom onlajn samitu posvećenom borbi protiv COVID-a, na marginama Generalne skupštine Ujedinjenih nacija.\nKako je saopšteno iz Kabineta premijera, Samit je bio prilika da se potvrde globalni napori od strane multilateralnih, nacionalnih i globalnih fondova i njihova nepodijeljena spremnost da pruže finasijsku, ekspertsku i tehničku podršku u cilju okončanja pandemije COVID-19.\nKrivokapić je u video poruci, u ime Vlade Crne Gore, zahvalio Bajdenu na pravovremenoj, globalnoj inicijativi SAD-a usmjerenoj na okončanje pandemije.\n,,Pandemija COVID-19, stavila je pred izuzetan test naše zdravstvene sisteme, lance snabdijevanja medicinskom opremom i ljekovima, naposljetku i demokratiju… Crna Gora je to na vrijeme razumjela, zbog čega je, ne samo primala, već i upućivala pomoć drugim državama”, naveo je Krivokapić.\nDodao je da Crna Gora na nacionalnom nivou, preduzima korake iz sva tri segmenta koji su tema Samita, kroz vakcinaciju stanovništva, poboljšanje kvaliteta života i veća ulaganja u zdravstvenu infrastrukturu. ,,U ovom trenutku, u Cnoj Gori je vakcinisano 41,7 odsto punoljetnih građana. U tom smislu, zadovoljstvo mi je potvrditi da ćemo na nacionalnom nivou uspjeti da ispratimo ono što je i globalni cilj ovog Samita – 70 odsto vakcinisane svjetske populacije, do septembra 2022. godine. Uvjeravam vas da će Crna Gora, u skladu sa svojim mogućnostima, nastaviti da bude pouzdan partner u sinergetskom djelovanju u implementaciji zaključaka ovog Samita”, kazao je u obraćanju Krivokapić.\nZemlje EU su zacrtani cilj o vakcinaciji 70 odsto odrasle populacije ispunile ovog 1. septembra. Mi ćemo, kako obeća premijer, tek za godinu dana što je i mjera našeh zaostajanja za razvijenima.\nPremijer bi odmah mogao da popravi prosjek i da krene u ispunjavanje obećanog – tako što bi se sam vakcinisao.


Disko i evergrin vikend u Ledenoj šumi - TONS\nDisko i evergrin vikend u Ledenoj šumi\n« Novosadske dečije zimzarije\nO Laponiji i selu Deda Mraza »\nU Ledenoj šumi posetioce i ovog vikenda očekuju besplatni programski sadržaji koji im donose dobru zabavu uz žurke, predstave, radionice, humanitarne susrete i animacije na ledu.\nU okviru tematske disko i evergrin nedelje, organizatori najavljuju vikend druženje koje počinje u petak di džej setom „Old Time Disco Gang“-a (OTDG) koji je zakazan za 19 časova na centralnoj muzičko-scenskoj bini Ledene šume. Kao pokret koji je već dvadesetak godina na klupskoj sceni, OTDG spada u pionire organizovanja žurki sa tematskim prizvukom 70-ih i 80-ih godina u našem gradu. Ova nezavisna organizacija, slobodnog i kreativnog duha, pušta muziku i pravi najbolju atmosferu u mnogobrojnim klubovima širom zemlje, a za sve njihove nastupe postoji zajednički imenitelj – kvalitetan zvuk, koji se odnosi na disko žanr u raznim varijacijama.\nU subotu od 11 časova domaćini druženja sa najmlađima biće Haos animatori, a od 15 do 17 časova posetioci će moći da učestvuju u kreativnoj prazničnoj radionici „Radost nam stiže“ koju će voditi kreativni tim pedagoga i psihologa iz Dečijeg sela iz Sremske Kamenice. Svi polaznici će na ovoj radionici imati priliku da kreiraju svoje praznične čestitke, ukrase i poklone. Istovremeno, deca iz Dečijeg sela „Dr Milorad Pavlović“ će imati i humanitarnu prodajnu izložbu rukotvorina koja će tokom oba dana vikenda biti upriličena u Ledenoj šumi. Večernje zagrevanje u subotu počinje od 19 časova nastupom novosadskog muzičkog sastava „Đarma i Metkovi“, koji će publici prirediti pravu „rock and roll“ svirku uz najbolje evergrin hitove.\nU nedelju od 11 časova animacije na ledu izvešće „Play“ maske, a u istom terminu, od 11 do 12 časova, u saletli Dunavskog parka biće održana i predstava za decu „Novogodišnji šou“. Na večernjem programu, od 18 časova na repertoaru je plesna predstava koju nam donosi „Foxy“ škola plesa i scenskih umetnosti. Od 19 do 20 časova sledi muzički nastup sastava „Branimir i neprijatelji“ koji će na najbolji način zagrejati atmosferu, a poznati novosadski kantautor Branimir Ćosić, će publici u Ledenoj šumi izvesti najbolje autorske pesme i čuvene, zlatne rok standarde.\nMesto održavanja: Dunavski park\nProgram možete pronaći na sajtu organizatora: https://ledenasuma.rs


Ulična akcija i Istinomer forum "Koliko košta naša žeđ" -\nUlična akcija i Istinomer forum “Koliko košta naša žeđ”\nKampanja „Srbija do Informacija”.\nUličnom akcijom i Istinomer forumom u Zrenjaninu u četvrtak, 11. jula, CRTA pruža podršku Zrenjanincima da od nadležnih institucija zahtevaju odgovor na pitanje: Koliko košta naša žeđ? U okviru kampanje Srbija do informacija ulična akcija biće održana na Trgu Slobode, od 17 do 19 časova, a u 19.30 u kafeu Alter Nativa (Sarajlijina 5) počinje Istinomer forum na kojem će učestvovati:\nDušan Kokot, predstavnik inicijative „Građanski preokret“ , Alisa Kockar, odbornica u Skupštini grada Zrenjanina, Iva Marković, predstavnica inicijative „Pravo na vodu“, Andrija Petrović, predstavnik inicijative „Da Valjevo prodiše“. Moderatorka: Nataša Kovačev, N1\nKoliko je gradskog i državnog novca do sada uloženo u fabriku vode, kako je fabrika iskoristila 67 miliona dinara iz republičkog budžeta, gde i kako se vrše analize vode koju koriste građani Zrenjanina – neka su od pitanja koja postavljamo. Po Zakonu o slobodnom pristupu informacijama od javnog značaja, građani imaju pravo da traže i dobiju odgovore na njih od nadležnih institucija. Cilj kampanje „Srbija do Informacija” je da istakne važnost prava javnosti da zna šta i kako rade organi vlasti i do sada su, u okviru nje, pokrenuti građani Valjeva, Kragujevca, Užica, Sombora, Prijepolja, Smedereva i drugih gradova.


Počela prolećna setva - YU ECO RTV\nNaslovna / Društvo / Počela prolećna setva\nGoran Pre 5 дана\tDruštvo, Poljoprivreda Napiši komentar 16 Pregledi\nOčekuje se nastavak prolećne setve u subotičkom ataru nakon gotovo nedelju dana izuzetno hladnog vremena za ovo doba godine. Preporuka poljoprivrednim proizvođačima jeste da već od subote počnu sa setvom kasno jarih kultura.\nPreporuka poljoprivrednicima jeste da prvo počnu sa setvom kukuruza, dok sa setvom suncokreta sačekaju još nekoliko dana jer je suncokret najpodložniji napadu štetočina, rekao je Damir Varga, direktor PSS.\nKada je reč o uljanoj repici, bilo je sporadične pojave sjajnika tokom prethodnih dana, ali se masovnija pojava očekuje naredne nedelje, kada se očekuje i značajni porast temperature. Iz PSS savetuju poljoprivrednicima da počevši od subote krenu u redovne obilaske uljane repice tamo gde nije vršeno suzbijanje ove štetočine.\nU subotičkom ataru 30 hiljada hektara biće pod kukuruzom, 6 hiljada hektara pod suncokretom, dok će se na površini od 500 do 600 hektara naći soja.\nPrethodna Država počinje da isplaćuje minimalac\nSledeća Paket pomoći za ugostitelje stiže od lokalne samouprave


Tadić očekuje da parlamenti osude zločine — Викиновости\nBEOGRAD, 22. aprila 2010. (Beta) - Predsednik Srbije Boris Tadić izjavio je u četvrtak da i od drugih parlamenata očekuje da osude zločine koji su se desili u 20. veku, kao što je srpski parlament osudio zločin u Srebrenici.\n"Očekujem da će i drugi parlamenti u svetu smoći snage da osude zločine i da upute izvinjenje", rekao je Tadić novinarima nakon polaganja venaca na Spomen-obeležje u Jajincima, gde je u Drugom svetskom ratu streljano više od 80.000 Srba, Roma, Jevreja i drugih.\nTadić je rekao da je srpski narod kroz odluku parlamenta da donese Deklaraciju o Srebrenici smogao snage da osudi zločine koje su počinili neki pripadnici srpskog naroda. "Bilo je grešaka koje su neki predstavnici srpskog naroda počinili u naše nacionalno ime. Zbog tih grešaka smo se izvinili", rekao je Tadić. Predsednik Srbije je upozorio na pokušaje revizije istorije i ponovno jačanje fašističkih i antisemitskih ideologa i istakao da se protiv toga treba boriti.\n„Tadić očekuje da parlamenti osude zločine” Новинска агенција Бета, 22. април 2010. (српски)\nПреузето из „https://sr.wikinews.org/w/index.php?title=Tadić_očekuje_da_parlamenti_osude_zločine&oldid=1563781”\nДатум и време последње измене странице: 23. април 2010. у 01:01


Izgradnja brana na reci Raški uz pomoć Vlade Švajcarske - SandzakHaber.Net , Sandžačke Internet Novine !\nNaslovna Sandžak Izgradnja brana na reci Raški uz pomoć Vlade Švajcarske\nIzgradnja brana na reci Raški uz pomoć Vlade Švajcarske\nOd HaberNews - 27. Juna 2013. 0 302 Podeli na Fejsbuku\ntweet Danas su Grad Novi Pazar posetili gospodin Žan Luk Oš, zamenik šefa misije ambasade Švajcarske u Srbiji i Izabel Periš, direktorka Švajcarske agencije za razvoj i saradnju i predstavinci EuProgresa i tom prilikom se sastali sa zamenikom gradonačelnika g-dinom Nikolom Jolovićem i saradnicima. Povod ovog sastakna bilo je uručivanje Glavnog projekta antierozivne zaštite sliva reke Raške, ali i odlična prilika za razmenu iskustava. Pomoćnik gradonačelnika, gospodin Faruk Suljević izrazio je zahvalnost i zadovoljstvo zbog doniranja Vlad Švajcarske i Evropske unije preko programa EuProgres. Istakao je izuzetnu saradnju koje Gradska uprava ima sa kancelarijom Progresa u Novom Pazara, ne samo u pogledu finansijske pomoći, već i svakodnevnoj logističkoj pomoći prilikom sprovođenja projekata. Izrazio je očekivanja da će Vlada Švajcarske u budućim projektima prepoznati potrebe mladih u Novom Pazaru, koji čini najveći deo populacije, i obezbediti sredstva za poboljšanje uslova u školama, vrtićima i uopšte objektima koje koriste mladi. Gospodin Žan Luk bio je zainteresovan za politička pitanja izrazivši svoje prijatno iznenadjenje atmosferom u Novom Pazaru, gde se, kako je sam rekao, osećao prijatno i sigurno. Nakon razgovora sa zamenikom gradonačelnika, gospodinom Jolovićem o zajdeničkom životu naroda u Novom Pazaru, zaključili su da dobra osnova za stabilnost postoji, ali je neophodno da se poboljša finansijska situacija. Govoreći o implementaciji projekata, Gđa Izabel Periš istakla je da gradovi mogu ostvariti svoje izuzetne ideje kroz dobre projekte i da Švajcarska agencije za razvoj i saradnju vidi tri pravca u kojem bi ona mogla da se razvija – kroz borbu za odobrenje nastavka programa Progres u Briselu, kroz otvaranje novih prilika u vidi predpristupnih fondova u slučaju dobijanja datuma za pregovor pristupanju Evropskoj uniji i kroz privatni sektor. Zajednički zaključak je da je ono što je neophodno za investicije jeste stabilnost koja se u mnogome narušava iskrivljenom lošom slikom o Novom Pazaru koja se plasira u medijima. Gospodin zamenik ambasadora dao je obećanja da će učiniti sve što je u njegovoj moći da prenese pozitivne utiske o Novom Pazaru svom okruženju. Žan Luk Oš na kraju je zaključio da je prava svrha posete bila upravo da se shvati vizija koju Novi Pazar ima i da je ona jako bliska viziji koju ima Švajcarska.\nKLJUČNE REČIbranefaruk suljevicgrad novi pazarNikola Jolovicreka Raskavlada svajcarske PODELI\ntweet Prethodni tekstReprezentativan kulturno-zabavni programSledeći tekstOmladinski autobus posetio Novi Pazar HaberNews\tPOVEZANE OBJAVEVIŠE OD AUTORA


Bečejka Biljana Relić, inače članica kajakaškog kluba iz Pančeva, je drugog takmičarskog dana u polufinalu jednoseda na 500 metara u konkurenciji mlađih seniorki zauzela 3. mesto u vremenu 01:53.316 i zborila plasman u A finale koje će se održati u nedelju od 12,43 časova dok je Luka Stojkov član KKK Bečej u dvosedu sa Danilom Živkovićem u konkurenciji juniora, u disciplini K2 500 metara izborio plasman u B finale pošto su u polufinalu zauzeli 7. mesto (01:35.936). B finale se vesla u nedelju od 9,10 časova.\nU drugom delu poslepodnevnog programa veslane su trke kvalifikacija na 200 metara u kojoj je uspešna bila Biljana Relić. Juniorska šampionka Evrope u K1-200 obezbedila je direktan prolaz u A finale pobedivši u svojoj kvalifikacionoj grupi u vremenu 40.136 sekundi. Biljana će se za titulu šampionke Evrope u konkurenciji takmičarki do 23 godine boriti u nedelju od 17:21h.\nLuka Stojkov i Danilo Živković izborili su polufinale u juniorskoj konkurenciji u disciplini K2-200 pošto su u svojoj trci kvalifikacija zauzeli 3. mesto (34.943). Za plasman u finale Danilo i Luka će veslati u subotu od 16:10h.\nU toku današnjeg prepodneva srpski takmičari izborili su još tri A finala i jedno B finale.\nU konkurenciji juniorki Nikolina Milić izborila je mesto u finalu jednokleka na 500 metara, pošto je u polufinalu zauzela 3. mesto (02:19.004). Finale se vesla u nedelju od 10:22 časova. U A finale se plasirao i ženski juniorski dvosed na 500 metara u sastavu Olivera Mihajlović i Eva Barta . One su mesto u borbi za medalje izborile zauzimanjem 3. mesta (01:49.280) u polufinalnoj trci. Finale se vesla u nedelju u 11:04h. Posada četveroseda u sastavu Simo Boltić, Bojan Milinković, Stefan Vekić i Marko Dragosavljević je u polufinalu zauzela 2. mesto (01:22.168) i plasirala se u A finale koje je predviđeno u nedelju od 11:32 časova.\nU B finale se plasirao Petar Milković u konkjurenciji mlađih seniora, pošto je u polufinalu zauzeo 6. mesto (01:41.604 u jednosedu na 500 metara. B finale se vesla u nedelju u podne.\nNa šampionatu Evrope popodne su veslane i ostale trke kvalifikacija na 200 metara u obe konkurencije, a srpski takmičari su direktno iz kvalifikacija izborili mesto u šest A finala, dok će se četiri posade za mesto u borbi za medalje boriti kroz polufinala.\nDirektno finale u juniorskoj konkurenciji obezbedila je Nikolina Mijušković koja je odlično započela odbranu titule prvakinje Evrope u kanuu jednokleku na 200 metara, pobedivši u vremenu 47.940 sekundi i za medalje će se boriti u nedelju od 15:01 časova. Nikolina Mijušković bila je uspešna i u dvokleku sa Nikolinom Milić. One su ubedljivom vožnjom trijumfovale u kvalifikacijama izveslavši 200 metara za 44.848 sekundi i za medalje će veslati u nedelju od 15 sati i 51 minut.\nMarija Dostanić je pobedom u svojoj kvalifikacionoj trci jednoseda na 200 metara u vremenu 41.613 sekunde obezbedila direktan plasman u finale od 15 i 35 pokušati da nasledi Biljanu Relić koja je u toj discipilini slavila prošle godine u Plovdivu.\nU jednokleku na 200 metara u muškoj konkurenciji, Marko Damnjanović plasirao se u polufinale. Marko je kvalifikacionu trku završio na 6. mestu (42.820) i za plasman u borbu za medalje boriće se u subotu od 15:10h.\nDušan Todorović plasirao se u polufinale jednoseda na 200 metara u konkurenciji juniora. Dušan je u kvalifikacijama zauzeo 7. mesto (39.530), i za plasman u finale veslaće u subotu od 15:05 časova.\nU konkurenciji mlađih seniora direktno u finale jednoseda na 200 metara se plasirao Marko Dragosavljević, koji je trijumfovao u svojoj kvalifikacionoj grupi u vremenu 34.210 sekundi. Dvostruki seniorski šampion Evrope i prvak sveta u konkurenciji mlađih seniora za titulu prvaka Evrope u konkurenciji takmičara do 23 godine, boriće se u nedelju od 16 sati i 53 minuta.\nNemanja Stefanović plasirao se u polufinale kanua jednokleka na 200 metara pošto je u svojoj trci kvalifikacija zauzeo 6. mesto (41.890) i za prolaz u finale veslaće u subotu od 15:40 sati.\nUspešan nastup srpskih sprintera zaokružili su Nemanja Stanivuković i Strahinja Stefanović u dvosedu na 200 metara koji su se plasirali direktno u A finale ubedljivom pobedom u kvalifikacijama u vremenu 32.346 sekunde. Finale dvoseda na 200 metara u konkurenciji mlađih seniora vesla se u nedelju od 17 sati i 49 minuta.\nPročitano 889 puta\tPoslednji put izmenjeno 06 jul 2017\nViše iz ove kategorije « Fudbal – Vojvođanska liga sever 29. kolo: Fudbaleri Bečeja potvrdili plasman u Srpsku ligu\tKajak i kanu sprint – Prvenstvo Evrope u Beogradu: Biljana Relić osvojila srebro na Prvenstvu Evrope »


VLADA SRBIJE NI POSLE DVA MESECA OD UPUĆIVANJA ZAHTEVA NIJE DALA SAGLASNOST ZA STALNO ZAPOSLENJE 30 RADNIKA NIŠKOG AERODROMA\nTrideset radnika Aerodroma koji sada rade na određeno vreme moraće da dobije otkaz do 31. avgusta ako Vlada ne bude dala saglasnost za njihovo zaposlenje „za stalno“\nOsamnaest radnika koji rade na određeno vreme preko Agencije moraće da bude otpušteno već krajem ovog meseca ukoliko se ne sklopi novi ugovor sa Agencijom, koji će zavisiti pre svega od toga da li će Agencija imati novca da finansra njihovo dalje angažovanje\nOd deset radnika zaposlenih na određeno vreme bez saglasnosti Vlade, a kojima u toku ove godine ističu ugovori, troje je već dobilo otkaz\nNiški aerodrom, koji sada ima 120 radnika, uskoro bi mogao ostati bez čak 58 radnika, odnosno polovine zaposlenih, što bi predstavljalo perfidno ubijanje ovog aerodroma, ocenili su izvori Medijske kutije\nVlada Srbije još nije dala saglasnost za stalno zaposlenje 30 radnika Aerodroma „Konstantin Veliki“ čiji ugovori o radu na određeno vreme ističu do kraja sledećeg meseca, iako je aerodrom takvu saglasnost tražio pre više od dva meseca, saopštili su dobro informisani izvori Medijske kutije.\nNaši izvori preciziraju da je Niški aerodrom od nadležne Komisije Vlade Srbije za davanje saglasnosti za novo zapošljavanje i dodatno radno angažovanje zatražio saglasnost za njihovo stalno zaposlenje još 17. maja. Prema proceduri, zahtev je upućen Gradu, koji ga je prosledio Vladinoj Komisiji.\nOva Vladina Komisija odlučuje do 25. u mesecu. Na sajtu Vlade ne postoji informacija da je o ovom zahtevu Komisija odlučivala.\nNiški aerodrom je, inače, ovoj Vladinoj komisiji nedavno uputio i zahtev za zaposlenje na određeno vreme 18 radnika koji sada rade preko Agencije za ustupanje ljudskih resursa, a Grad do sada nije rešio njihovo finansiranje.\n– Njihovi ugovori ističu već krajem ovo meseca, ali će to da li će oni ostati na poslu zavisiti od Agencije, odnosno od toga da li će ona imati novca da se ovakvo angažovanje nastavi- rekli su naši izvori.\nGradsko veće je, inače, sa dnevnog reda sednice održane 15. juna skinulo prethodno najavljeno odlučivanje o izmeni planova poslovanja javnih preduzeća, među kojima je bila i izmena plana JP „Aerodrom Niš“. Ta izmena plana trebalo je da omogući povećanje iznosa budžetskih sredstava za Agenciju i obezbedi ostanak ovih radnika na aerodromu.\nNaši sagovornici kažu da je sada u problemu i deset radnika Aerodroma zaposlenih na određeno vreme bez saglasnosti Vlade, čiji ugovori o radu, zaključeni na period od dve godine, ističu u toku ove godine.\nOtkaz je već dobilo troje, a ista „sudbina“ u narednom periodu čeka još sedmoricu radnika.\n– Prioritet je stalno zaposlenje 30 radnika koje zavisi od saglasnosti Vlade. Ukoliko ne dobijemo takvu saglasnost, ali i ukoliko ostanemo bez radnika koji su zaposleni preko Agencije ili su zaposleni na određeno vreme bez saglasnosti Vlade- funkcionisanje aerodroma može ozbiljno biti dovedeno u pitanje- rekli su naši sagovornici.\nOni podsećaju da Niški aerodrom sada ima 120 radnika, koje su odobrili Skupština grada i Gradsko veće, ali da bi to značilo da najkasnije do 31. avgusta ističu ugovori za čak polovinu zaposlenih, odnosno njih 58, od kojih samo za njih deset nije potrebna saglasnost Vlade ili Grada za produženje radnog odnosa.\n– Pošto je za opsluživanje sadašnjeg broja putnika i linija neophodno tih 120 radnika, drastično smanjenje tog broja predstavljalo bi tiho i perfidno ubijanje Aerodroma- rekli su izvori Medijske kutije.\nVlada Srbije i gradonačelnik Niša Darko Bulatović ranije nisu odgovorili na novinarska pitanja vezana za odlaganja davanja saglasnosti na produženje zaposlenja radnicima na Niškom aerodromu.\nImovina i osnivačka prava Aerodroma Niš su, inače, besplatno ustupljeni Republici 22. juna ove godine odlukom Skupštine grada, a na predlog Gradskog veća i preporuku Vlade Srbije.\nRepublički i gradski funkcioneri su takvu odluku obrazlagali tvrdnjom da Aerodrom posluje sa gubitkom, a da Grad nema sredstva za finansiranje njegovog funkcionisanja i razvoja, što Republika navodno planira.\nU Zaključku Vlade u kojem se preporučuje besplatno preuzimanje Aerodroma od strane države, međutim, navedeno je da ona neće obavezno preuzeti postojeće obaveze Grada i Aerodroma, već će ih preuzimati „eventualno“.\nPosle predloga Gradskog veća o besplatnom ustupanju Aerodroma državi započeli su građanski protesti u organizaciji neformalne Inicijative Ne damo niški aerodrom.\nNa protestima je izražena sumnja da država želi da preuzme vlasništvo i upravljačku kontrolu nad Niškim aerodromom, koji od 2014. godine doživljava poslovnu ekspanziju, kako bi ograničila broj njegovih putnika u korist koncesionara Aerodroma „Nikola Tesla“, kompanije Vansi erport.\nNakon više suprotstavljenih izjava, republički zvaničnici su „priznali“ da je u koncesionom ugovoru sa Vansijem predviđeno da aerodromi u Srbiji, u prečniku od 230 kilometara od beogradskog, ne smeju imati više od po milion putnika godišnje, sve dok „Nikola Tesla“ ne bude dostigao 12 miliona putnika.


Laguna - Bukmarker - Ršumoviću „Dositejevo pero“ za „Vidovite priče“ - Knjige o kojima se priča\nRšumoviću „Dositejevo pero“ za „Vidovite priče“\nPrva nagrada dečje kritike „Dositejevo pero“, prema saopštenju pokrovitelja, „Prijatelja dece Opštine Voždovac“, dodeljena je Ljubivoju Ršumoviću za knjigu „Vidovite priče“. Konačnim sabiranjem glasova, dečji žiri odlučio je da nagradu za najbolju knjigu u 2013. godini dodeli našem poznatom pesniku i piscu.\n„Vidovite priče“ namenjene su deci ali i njihovim roditeljima. Knjiga sadrži 31 priču Ljubivoja Ršumovića i isto toliko ilustracija Dušana Petričića. Neobičan, radoznali dečak Vid susreće svoje prijatelje, životinje, i u igri i razgovorima sa njima saznaje odgovore na brojna veoma važna pitanja o životu. Ova veoma zabavna, razigrana i mudra knjiga postaće omiljena svim čitaocima, bez obzira na uzrast.\nNagrada će biti svečano uručena Ljubivoju Ršumoviću u utorak 7. oktobra 2014. godine u 12 sati, u sali Udruženja književnika Srbije u Francuskoj 7, na prvom spratu.


PSG: Hitna implementacija dogovorenog | Novosti | Pokret slobodnih građana\nPokret slobodnih građana ocenjuje da je višemesečni pritisak da se obezbede fer izborni uslovi počeo da daje značajnije rezultate. Pet novih članova Rem-a, dogovor o ravnopravnoj zastupljenosti na RTS-u i usvajanje mera za sprečavanje funkcionerske kampanje predstavljaju solidnu polaznu osnovu za fer izbore a od implementacije dogovora zavisi da li će oni zaista biti takvi. Smatramo da u ovom trenutku ne treba biti previše ciničan i negirati postignuti napredak, ali ni naivan pa ne imati u vidu da za vlast u Srbiji kršenje dogovora ne predstavlja nikakvu novost.\nNatan Albahari, međunarodni sekretar PSG i naš predstavnik na ovom dijalogu rekao je: „Pokazalo se da smo bili u pravu kada smo pozvali Evropski parlament da se uključi u rešavanje krize i medijaciju između vlasti i opozicije. Uz njihovu pomoć uspeli smo da postignemo dogovor oko glavnih uslova za izbore koje smo postavili: izbor novih članova REM, ukidanje funkcionerske kampanje i otvaranje RTS-a za opoziciju i održavanje izbora u poslednjem mogućem terminu. Naravno, moraćemo vrlo brzo, do kraja godine, da vidimo da li je dogovor implementiran.“\nPetar Miletić, zamenik Predsednika PSG koji je predstavljao PSG na međustranačkom dijalogu izjavio je – „Činjenica je da ovi pregovori nisu išli nimalo lako i da nisu bili prijatni, ali nama je posao da se borimo za normalizaciju u ime građana bez razlišljanja o tome da li nam je prijatno ili ne. Uprkos negodovanjima, pritiscima koje smo mi trpeli rešili smo da istrajemo u pregovorima, jer smo se obavezali da ćemo se boriti za izborne uslove. Naravno da imamo rezervu i da je veoma teško poverovati predstavnicima vlasti da će održati reč, ali ćemo se boriti da to i urade. Rok za ispunjenje svih ovih dogovora je veoma kratak, tako da ćemo uskoro znati.“


Vesti online / Vesti / Svet / Odluka razdora: SAD odbile kineskog milijardera\nOdluka razdora: SAD odbile kineskog milijardera\nKineski milijarder Džek Ma odustao je od kupovine američke kompanije za transfer novca ManiGrem (MoneyGram) pošto je Vašington odbio da da "zeleno svetlo".\nSAD rekla "ne" Kinezima\nReč je o ugovoru od 1,2 milijarde dolara, a to odbijanje je novi primer zaoštravanja američke kontrole kineskih investicija, javlja agencija AP.\nManiGrem Internešenl i grupacija Ent Fajnenšl Servisis, u vlasništvu Džeka Ma, nisu uspeli da dobiju saglasnost Odbora za strana ulaganja u SAD (CFIUS) uprkos nastojanjima da odgovore zahtevima tog tela, naveo je glavni izvršni direktor ManiGrema Aleks Holms u saopštenju.\n* Amerika potpaljuje novo žarište - Kina čeka potez Trampa da "proguta" Tajvan\n* Kina odgovorila Trampu: Nudimo vam saradnju...\nTaj odbor razmatra predložena strana preuzimanja američkih kompanija prema kriterijumu nacionalne bezbednosti, dodaje američka agencija i ocenjuje da ova odluka predstavlja prepreku ambicijama kineskog biznismena za širenjem na globalnim tržištima.\nAkcije ManiGrema su nakon ove informacije pale za 6,8 odsto u produženom trgovanju na 12,4 dolara.\n- Geopolitičko okruženje se značajno promenilo otkako smo pre skoro godinu dana najavili predloženu transakciju sa Ent Fajnenšelom. Uprkos našim velikim naporima da budemo kooperativni sa američkim vlastima, sada je jasno da CFIUS neće odobriti ovo spajanje - naveo je Holms.\nZa sada je nepoznato šta bi bile moguće primedbe CFIUS, prenosi AP.\nMa je osnivač grupe "Alibaba", najveće svetske platforme za onlajn trgovinu po ukupnoj prodaji.\nOn je bio među glavnim kineskim biznismenima koji su u januaru prošle godine posetili američkog predsednika Donalda Trampa u njegovoj kuli na Menhetnu nakon pobede na izborima.\nAlibaba je tada najavila da bi grupa mogla da otvori milion radnih mesta u SAD i da pomogne malim preduzećima da prodaju svoje proizvode kineskim i drugim azijskim potrošačima.\nPredsednik SAD je posle tog sastanka rekao novinarima u holu "Tramp kule" da je Ma "sjajan, sjajan preduzetnik", podseća američka agencija.\nSVET "Ovo je hladni rat koji će da se užari"\nSVET Kina: Kada stane trgovina, počinje rat\nSVET Tramp Kini dao rok: Ako ne postignemo dogovor, sledi...\nSVET Kina zabrinuta zbog američkih vojnih brodova


Čarobni napitak koji volimo usporava starenje - Harper's BAZAAR Srbija\nLepota 20. januar 2017.\nČarobni napitak koji volimo usporava starenje\nDa, u pitanju je kafa\nDok su negativne posledice prevelike količine kofeina dobro poznate, stručnjaci sugerišu da ispijanje nekoliko šoljica kafe na dan sa druge strane može imati pozitivan uticaj na zdravlje.\nNovo istraživanje sa Stanford Univerziteta je otkrilo da se kofein uspešno bori sa upalama izazvanim starenjem, koje igraju glavnu ulogu u nastanku različitih bolesti: dijabetesa, kancera i srčanih problema.\n„Više od 90% nezaraznih bolesti starosti su povezane sa hroničnom upalom“, rekao je glavni autor istraživanja David Furman. „Takođe je poznato da je unos kofeina povezan sa dugovečnošću. Mnoge studije su pokazale tu povezanost. Pronašli smo moguć razlog zbog čega je to tačno.“\nDa bi pronašli odgovor, Furman i njegov istraživački tim su analizirali uzorke krvi ljudi različitih godina. Kao što je i bilo očekivano, starija grupa je imala veću aktivnost među genima koji su povezani sa upalama. Međutim, oni su bili zaštićeni od takvih gena samo iz razloga jer su unosili dosta kofeina dnevno. „Što više kofeina ljudi unesu, više su zaštićeni od hroničnih upala“, naglasio je Furman. Istraživači su takođe ukazali da upala ponekad nije toliko loša, jer jača imuni sistem. Ipak, postoji određena granica u godinama u kojima telo postaje manje efektno u njihovom upravljanju.\nKako upalni procesi u telu prirodno nastaju kako starimo, izgleda da je konzumiranje kafe jedini način na koji to možemo smanjiti.\nkafa zdravlje usporava starenje koza\nMake Up 13. nov 2019.\nKampanja Estee Lauder Holiday 2019\nKozmetički brend Estee Lauder donosi mnoštvo lepih lica za svoju prazničnu kampanju 2019. godine i ulazi u duh praznične sezone.\nMake Up 06. nov 2019.\nPlavi smoky eyes – trend jesenje sezone\nLepota 28. okt 2019.\nMake Up 27. okt 2019.\nJesenji makeup trend koji treba da isprobate: ruževe u tamnim nijansama\nNijanse koje evociraju na jesenju sezonu...\nMake Up 26. okt 2019.\nPraznična makeup kolekcija kuće Chanel: oda baroknoj opulenciji\nNove senke, ruževi i još mnogo toga...\nMake Up 23. okt 2019.\nK-Beauty trendovi koji će obeležiti jesenju sezonu\nKorejski beauty trendovi polako počinju da preuzimaju čitav svet.\ndogađaji moda trendovi shopping luksuz kultura enterijeri poznati


Salić: Vrlo je teško odrediti stvarne štete uvođenja taksi na robe iz BiH - Akta.ba\n06.01.2019. 11:11 / Izvor: Fena\n"U posljednje vrijeme intenzivno radimo na tome i vjerovatno, vrlo moguće, uskoro da imamo i bilateralne konsultacije, razgovore na tu temu", kazao je Salić, dodajući da se nada pozitivnom ishodu.\nNa pitanje kolike je do sada štete pretrpjela BiH nakon odluke Kosova o uvođenju posebnih carina - taksi u iznosu od 100 posto na svu robu koja se uvozi iz BiH, kaže da je, kad je ovaj slučaj u pitanju, a i slični slučajevi prije, vrlo teško odrediti prave direktne i indirektne štete.\n"Znam da se mnogi analitičari 'gađaju' iznosima, ciframa, ali to je sve napamet. Niko ne zna tačno direktne, indirektne štete. To će se kasnije, otprilike, moći ustanoviti. Što se tiče vanjskotrgovinskog prometa, to su egzaktni podaci. Na primjer, u novembru 2017. godine izvoz BiH na Kosovo je bio oko 12 miliona KM, a prošle godine to je sedam i po miliona KM. To je oko četiri i po miliona KM manje. Možemo reći da je to manja šteta nego što se očekivalo", kazao je Salić.\n"Možemo reći da je šteta oko 11 miliona KM. To su direktne štete, znači manji iznos izvoza naših roba na Kosovo, a indirektne štete će se moći tek naknadno ustanoviti", kazao je Salić.\n"To je nama kontinuirani zadatak, mi to stalno pokušavamo. Nisu se direktno javljale firme za nadoknadu štete, jer su upoznate kako je došlo do ovoga, šta je razlog i koje su mogućnosti ovoga ministarstva. Znaju da Ministarstvo ne može nadoknaditi takvu vrstu štete", kazao je Salić.


Pupovac: Inicijativa za izmenu izbornog zakona antiustavna\nPredsednik Srpskog narodnog veća Milorad Pupovac izjavio je danas da je inicijativa za promenu izbornog zakona, kojom se traži izuzimanje poslanika nacionalnih manjina iz odlučivanja o poverenju Vladi i državnom budžetu, antiustavna i segregacijska.\nKako je ocenio Pupovac, građanska inicijativa "Narod odlučuje" za promenu izbornog zakona, polazi od "antiustavne i anticivilizacijske pozicije", jer "poziva ljude da glasaju za to da pripadnici različitih manjina budu isključeni i segregirani", prenosi Hina.\nPrema njegovim rečima, ta inicijativa je pokrenuta "u okolnostima pogoršanog položaja nacionalnih manjina, animoziteta i netolerancije, nastale u proteklih 4-5 godina upravo zato da bi na tom talasu dobili podršku od razočaranih ljudi, odnosno da bi se stvorile pretpostavke za segregaciju".\nPupovac je istakao da će se, u slučaju da se postignu te namere, stvoriti stanje u kojem deo ljudi neće imati ista prava i iste mogućnosti kao drugi i koji će "unapred biti označeni kao ljudi koji nisu dobrodošli da učestvuju u odlučivanju o važnim državnim pitanjima i važnim državnim politikama".\nGrađanska inicijativa "Narod odlučuje" počela je danas sa prikupljanjem potpisa za održavanje referenduma o izmenama izbornog sistema, kojim žele da omoguće preferencijalno glasanje bez cenzusa, dopisno ili elektronslo glasanje za državljane van Hrvatske, kao i ograničavanje glasanja predstavnicima nacionalnih manjina o ključnim temama, poput budžeta i poverenja vladi.


Info / Region 8\nPotpredsednik Republike Srpske (RS) Ramiz Salkić optužio je vlasti Srbije da žele da izbrišu granice i stvore odnose sa RS kao da je ona sastavni deo Srbije.\n"Oni samo deklarativno govore o tome kako poštuju BiH i njen suverenitet, ali nikada na sastancima ne stavljaju obeležja BiH, iako je RS samo entitet u BiH. Projekat 'Podrinja' je u osnovi zamišljen za brisanje granica između RS i Srbije", kazao je Salkić za regionalnu N1 televiziju.\nOn smatra da je "neophodna reakcija društvene zajednice i intelektualaca koji znaju šta znači ovaj projekat".\n"Neki danas žele učiniti ono što nisu uspeli od 1992. do 1995. godine, izbrisati granice i stvoriti odnose sa RS kao da je sastavni deo Srbije", ocenio je Salkić, komentarišući današnju zajedničku sednicu vlada Srbije i RS u Beogradu.\nOn je dodao da je posle takvih sastanaka "teško čuti nešto pozitivno što se tiče BiH".\n"To su poruke koje izlaze u javnost, ali bojim se da je strašnije ono što se priča, a ne izlazi u javnost", kazao je Salkić.\n"Videli smo sam tok Narodne skupštine RS, da je predsednik entiteta (Milorad Dodik) na svaku repliku govorio po 15 minuta. On je to iskoristio kao svoju veliku tribinu, govorio je pet, šest sati, pričajući od šverca cigareta do prodaje sena. To je bio zadatak, da se ode od teme i da se ne govori o poništavanju odluke koju su oni doneli", smatra bošnjački potpredsednik RS.\nSalkić je još rekao da se za vreme svog boravka u Banjaluci, od 2002. godine, "naslušao i nagledao" raznih deklaracija i rezolucija, dodavi kako je Dodik tim rezolucijama "ispunio obaveze prema onima koji su mu to naredili i ta priča će se na tome završiti".


Perez bocnuo Barsu pred nastavak LŠ i potencijalno finale - Sportske.net\nPerez bocnuo Barsu pred nastavak LŠ i potencijalno finale\nPrvi čovek Madriđana zna kada i šta treba da kaže.\nPitanje dana - Kako to da je Zidanu lakše da osvoji LŠ nego prvenstvo?Razrešena jedina dilema, Zidanov sastav za Juve, uz jednu ključnu promenu?Sad i Pep nervira Ronalda, ali Gvardiola nema vremena da misli o tome!Loše vesti za Gruju, Liverpul i Real se dogovorili, transfer praktično gotov!Barsa najveći pobednik "Madrilenja", Valensija kvari trku, opstanak rešen? (PREGLED)\nReal Madrid i Barselona su jednom nogom u polufinalu Lige šampiona, i definitivno glavni favoriti za trofej prvaka Evrope.\nFlorentino Perez je u jednom intervjuu istakao da nije zabrinut u slučaju da naleti na Barselonu u finalu.\nNa pitanje o Barsinoj dominaciji ove sezone u Španiji, Perez je iznenadio odgovorom.\n"Najvažnije je da dođemo do finala, i osetim da ćemo pre toga morati da igramo sa Bajernom, jer sa njima uvek moramo da se sastanemo. Ali, ako posle toga budemo igrali sa Barsom, podsetiću vas da smo ih ove sezone već pobedili u dva finala, u Superkupu Španije, 1:3 u Barseloni i 2:0 u Madridu", istakao je Perez.\nBiće jako zanimljivo pratiti ako se ove dve ekipe sretnu u nastavku takmičenja.


Načelnik Hasan Ajkunić upriličio prijem za KK “Master” – RTV Bugojno\nNačelnik Hasan Ajkunić upriličio prijem za KK “Master”\nArman Velagić, Nadal Sadiković i Derviš Selimović članovi Karate kluba „Master“ ovih dana su u centru pažnje javnosti zahvaljujući ostvarenim rezultatima na državnom prvenstvu i budućem, reprezentativnom nastupu na Balkanskom prvenstvu narednog vikenda u Beogradu. Posebnu pažnju posvetio im je i načelnik Hasan Ajkunić izrazivši radost i ponos zbog uspjeha, ali i podršku njihovom odlasku na ovo prvenstvo.\nKako je istakao Amir Šečibović, predsjednik kluba, „Master“ je jedna velika porodica čiji temelj su kvalitetni treneri koji su rasli s klubom, ali i djeca koja upornošću i radom postižu odlične rezultate. Nisvet Gasal, jedan od trenera, skrenuo je pažnju na izuzetno pozitivan utjecaj karatea kao sporta na razvoj zdrave ličnosti, ne samo u klubu kome pripada nego općenito, naglašavajući da Bugojno ima kontinuitet u razvoju ovog sporta, a u četiri kluba koja djeluju u našem gradu ima dosta kvalitetnih karatista. Treba težiti reprezentativcima u višim rangovima, ali i očekivati da u Bugojno stignu medalje sa značajnih takmičenja, istaknuto je tokom sastanka.\nNačelnik Hasan Ajkunić istakao je značaj učešća sportista na velikim takmičenjima jer je to promocija i Bugojna te da će Općina, odnosno Općinsko vijeće pružati podršku za što kvalitetniji nastup naših sportaša.\nTreneri Amer Gasal i Haris Seferović prisjetili su se trenutaka kada su oni, kao sada Arman, Nadal i Derviš, bili na prijemu kod načelnika zbog ostvarenih rezultata, ali izrazili i ponos je su svoje znanje uspješno prenijeli na mladje karatiste.\nVikend pred nama svakako će biti izazov za članove „Mastera“ , posebno za Armana Velagića, Nadala Sadikovića i Derviša Selimovića, i nadamo se da će u Bugojno stići medalje s Balkanskog prvenstva.


Pol Rajan ponovo šef Predstavničkog doma Kongresa\nPol Rajan će služiti prvi puni mandat kao šef Predstavničkog doma\nRepublikanac Pol Rajan ponovo je izabran za predsednika Predstavničkog doma američkog Kongresa, dobivši 239 glasova.\nRajan (46) će služiti prvi puni mandat kao šef Predstavničkog doma, pošto je oktobra 2015. na toj poziciji zamenio Džona Benera.\nPol Rajan će predvoditi napore republikanaca za ukidanje zakona o zdravstvenom osiguranju predsednika Baraka Obame i smanjenje poreza.\nDemokrate su za šefa Predstavničkog doma nominovale Nensi Pelosi iz Kalifornije, koja je dobila 189 glasova i biće lider manjine u donjem domu američkog Kongresa.\nRepublikanci u Predstavničkom domu odustali su prethodno od planova da ukinu nezavisno etičko telo posle brojnih kritika uključujući i od budućeg predsednika Donalda Trampa koji je doveo u pitanje njihove prioritete.\nPrva sednica novog 115. saziva Kongresa počela je danas u podne po lokalnom vremenu (18 časova po centralnoevropskom vremenu).


Pritvor do 30 dana za 11 uhapšenih Srba tokom akcije ROSU - 31.05.2019, Sputnik Srbija\nPritvor do 30 dana za 11 uhapšenih Srba tokom akcije ROSU\nOsnovni sud u Prištini odredio je pritvor do mesec dana za 11 Srba koji su uhapšeni u akciji kosovske policije 28. maja, izjavio je za Tanjug Nebojša Vlajić... 31.05.2019, Sputnik Srbija\n23:00 31.05.2019 (Osveženo: 23:05 31.05.2019)\n© AP Photo / Visar KryeziuJedan od povređenih u akciji ROSU u Zubinom Potoku pri dolasku u bolnicu u Kosovskoj Mitrovici\nOsnovni sud u Prištini odredio je pritvor do mesec dana za 11 Srba koji su uhapšeni u akciji kosovske policije 28. maja, izjavio je za Tanjug Nebojša Vlajić, branilac jednog od uhapšenih Srba.\nVlajić je rekao da u ponedeljak ističe rok za žalbu i da će tada advokati osumnjičenih dostaviti žalbe sudu.\n31 Maj 2019, 19:32\nPrema njegovim rečima, pritvor je produžen za ukupno 30 osumnjičenih, među kojima su, pored 11 Srba, i 16 Albanaca i tri Bošnjaka.\nOn je precizirao da im je prema odluci suda pritvor određen zbog opasnosti od bekstva, kao i da ne bi uticali na svedoke i ometali tok istrage.\nVlajić je rekao da je cela grupa uhapšena zbog sumnje da su njeni pripadnici „delovali kao organizovana kriminalna grupa, koja se bavila krijumčarenjem, izbegavanjem plaćanja carina i poreza, primanjem i davanjem mita“.\nŠto se tiče šestoro Srba iz Zubinog Potoka koji su u četvrtak pušteni iz policije, Vlajić je kazao da oni nemaju veze sa ovim postupkom, već da su bili privedeni zbog ometanja pravde, odnosno pokušaja da spreče kosovsku policiju da uhapsi osumnjičene.


Top 5: Najbolje aplikacije za Brazil 2014 - SandzakHaber.Net , Sandžačke Internet Novine !\nNaslovna Sport Top 5: Najbolje aplikacije za Brazil 2014\nTop 5: Najbolje aplikacije za Brazil 2014\nOd HaberNews - 9. Juna 2014. 0 73 Podeli na Fejsbuku\ntweet U susret Svetskom prvenstvu u fudbalu, koje se u Brazilu održava od 12. juna do 13. jula, otkrivamo vam nekoliko korisnih i zanimljivih aplikacija za vaše smartfone.\nBritanski Daily Telegraf objavio je top deset listu preporučenih aplikacija uz koje će predstojeće Svetsko prvenstvo u fudbalu biti još zanimljivije. Mi vam izdvajamo 5 najzanimljivjih, najkorisnijih i ujedno besplatnih aplikacija. 1. Official FIFA App\nJezici: engleski, španski, nemački, francuski, portugalski FIFA tvrdi da je ovo jedina aplikacija koja sadrži sve što vam je potrebno za praćenje Mundijala. Aplikacija sadrži najnovije vesti vezane za ovu fudbalsku svetkovinu, tu su i detaljne, uvek sveže informacije o trenerima i sastavu reprezentacija sva 32 tima, kao i raspored sve 64 utakmice koje nas očekuju. Po početku prvenstva FIFA najavljuje da će putem aplikacije biti moguće pratiti i komentarisanje utakmica po sistemu “iz minuta u minut”. Međutim, od kada je predstavljena u decembru prošle godine, ova aplikacija nije imala mnogo sreće. Mnogi korisnici su mogli da pristupe sadržaju tek nakon nekoliko zahteva, pa nije ni čudo što se, naročito na Google Playu nalaze brojne negativne kritike na njen račun.\nJezivi: engleski, norveški, češki, danski, holandski, francuski, nemački, grčki, mađarski, italijanski, portugalski, rumunski, ruski, španski, švedski, turski Odlična aplikacija sa novostima, rezultatima, statistikom, koja takođe sadrži i platformu za razmenu ideja i komentara korisnika aplikacije. Moguće je izabrati i omiljene timove ili igrače, kako biste redovno dobijali sve vesti koje su za njih vezane. Ipak, najzanimljiviji deo je svakako dodatak za predviđanja uživo, koji će u realnom vremenu donositi prognoze i izmene predviđanja o konačnom iskodu kupa. Svaki put kada neko da go, ikonografik će se menjati u skladu sa ostalim informacijama i faktorima koji utiču na krajnji poredak na tabeli.\nJezici: engleski, španski, portugalski Svojevrsna društvena mreža, ova aplikacija predstavlja odličan dodatak svim fanovima fudbalskih sličica i albuma. Uz pomoć nje možete od sopstvenih fotografija napraviti sličice, kreirati albume i povezivati se sa prijateljima ali i ljubiteljima fudbala iz celog sveta. Ova aplikacija trebalo bi da postane nešto nalik WhatsAppu za ljubitelje fudbala, omogućavajući prijateljima besplatnu komunikaciju uz mnoštvo fudbalskog sadržaja, a u pojedinim zemljama moguće je i kladiti se na rezultate preko nje.\n4. Travel Portuguese Futebol Edition\nJezici: engleski, nemački, japanski, portugalski Ovo je najnovija u nizu aplikacija Rozete Stoun namenjena ljubiteljima putovanja, u ovom slučaju onima koji u Brazil putuju prvenstveno zbog fudbala. Aplikacija sadrži brojne savete za boravak u Brazilu, ali i savete za koncerzaciju na portuglaskom u najrazličitijim situacijama koje mogu da zadese fanove fudbala dok su u Brazilu. Kao dodatak jezičkim lekcijama, aplikacija sadrži i vodič kroz gradski prevoz, preporuke restorana i atrakcija, a posebno je zanimljiv jezički dodatak sa lokalnim brazilskim slengom, posebno onim usko vezanim za fudbal.\nJezici: engleski, norveški, katalonski, češki, danski, holandski, finski, francuski, nemački, grčki, hebrejski, mađarski, indonezijski, italijanski, japanski, korejski, kineski, poljski, rumunski, ruski, slovački, španski, švedski, turski Savršena aplikacija za one koji se zbog loših komentatora utakmice nerviraju isto koliko i zbog loših rezultata tima za koji navijaju. Svi koji žele mogu da snime svoj prenos utakmica, ili pak da slušaju komentarisanje utakmica korisnika aplikacija iz celog sveta. Iako nije moguće pratiti uživo prenos utakmice sa komentarima odabranih korisnika, za reprizu u časovima odmora ovo bi mogla biti zanimljiva opcija.\ntweet Prethodni tekstBMW ipak preduhitrio AudiSledeći tekstDavutoglu: Različiti pogledi na Istoriju su razumljivi HaberNews\tPOVEZANE OBJAVEVIŠE OD AUTORA


Radonjić: Ispunili smo cilj\nRTS\t20.03.2017 09:50\nTrener košarkaša Crvene zvezde Dejan Radonjić rekao je da je njegova ekipa ispunila cilj u večerašnjoj utakmici, pošto je u polufinalnoj seriji plej-ofa Jadranske lige povela sa 1:0 protiv Budućnosti.\n"Uspeli smo da kontrolisanom igrom gradimo rezultat. Uspeli smo da dođemo do prednosti, koju smo držali i zadražali, iako je bilo naleta. Budućnost je pokazala da nas u podgorici čeka težak meč", rekao je Radonjić.\nOn je rekao da je "jako zadovoljan reakcijom navijača" na apel da ispune dvoranu.\nŽeljko zove, Teo odlučuje: Ide ili ostaje u NBADončić ide kod Novickog, promene i u "srpskim" timovimaBomba! Željko dovodi Teodosića u FenerZvezda bez nade: Izvršni bord EKA potvrdio listu učesnika Evrolige i EvrokupaSada je stvarno kraj, Nedović ima novi klubDupla kruna: Real Madrid šampion ŠpanijeKlipersi se odriču Teodosića, moguć povratak u EvropuPAO spremio džakove para za Kalatesa! Tri godine - 6.500.000Evroligaški tandem Nedović - Milosavljević ponovo u nacionalnom timuTitula za Bajern i Radonjića: Bajernu dupla kruna i EvroligaBjelica: Došao sam da se pozdravim, igraću u septembruSrbija bez najvećih zvezda: Đorđević objasnio zašto Novi Sad neće videti Jokića, Teodosića, Bjelicu...Bogdan: Nisam razumeo, sve dok nije došao DuleDurent: Lebron u Golden Stejtu? Sumnjam...Antić, Feldin i Ročesti o sledećoj sezoni u ZvezdiEmotivan rastanak Vilijasa-Gosa i PartizanaTopić: Titula donosi radost, ostaje žal za EvroligomFinale plej-ofa: Crveno-bela dinastija! Zvezda je šampion SrbijePartizan pod blokadom, oprostili se Vilijams-Gos i MarinkovićZvezda bolja od FMP, crveno-beli na pobedu od nove titule prvaka


Siniša Mali - Reforma\n12. 05. 2021. - 12. maj 2021.\nIsplaćeno je prvih 30 evra državne pomoći za punoletne građane u Srbiji, koji su se za pomoć prijavili. Za novčanu podršku od 60 evra u dva navrata prijavilo se više od četiri miliona građana, objavio je ministar finansija Siniša Mali. Oko 1,7 miliona penzionera, kao i korisnici socijalne pomoći i ljudi na izdržavanju zatvorske kazne dobili su po 30 evra , bez potrebe za prijavljivanjem. […]\n29. 05. 2018. - 29. maj 2018.\nPosle dvodnevne rasprave, poslanici Narodne skupštine Republike Srbije potvrdili su izbor Siniše Malog za novog ministra finansija. Raspravu o nasledniku Dušana Vujovića, dosadašnjeg ministra finansija, obeležila su stroga protivljenja opozicije. Poslanici opozicionih partija negodovali su zbog brojnih afera pripisivanih predloženom kandidatu u vršenju funkcije gradonačelnika Grada Beograda (slučaj „Savamala“, plagirani doktorat, sporne privatizacije). Izvor: http://rs.n1info.com/Vesti/a391931/Sinisa-Mali-novi-ministar-finansija.html


Izrael preti Gazi: Spremamo snažnu akciju - Sputnjik Srbija\n09:47 15 Avgust 2020\nIzrael preti Gazi: Spremamo snažnu akciju\n19:58 14.07.2018 Preuzmite kraći link\nIzrael je odlučio da „preduzme snažnu akciju protiv agresije u Gazi“, saopštio je danas neimenovani zvaničnik izraelske vlade, nakon što su između dve strane izbili najgori sukobi od rata 2014. godine.\nAbas Putinu: Izraelsko naseljavanje najveći problem Palestine\nIzraelska vojska je danas gađala desetine ciljeva u Gazi, dok su pripadnici palestinskog Hamasa tokom dana ispalili desetine raketa preko granice, prenosi Rojters.\nNajmanje dva Palestinca ubijena su u izraelskom vazdušnom udaru, dok je najmanje tri Izraelca ranjeno palestinskim raketa ispaljenim u pravcu Izraela, navodi britanska agencija.\nZdravstveni zvaničnici u Gazi saopštili su u međuvremenu da su dva palestinska tinejdžera ubijena u izraelskom vazdušnom napadu u gradu Gazi.\nDevojčica iz Gaze\nOčevici navode da je u vazdušnom udaru pogođena prazna zgrada u gradu Gazi i da su žrtve bile prolaznici.\nPortparolka izraelske vojske, za sada, nije komentarisala ove navode, dodaje britanska agencija.\nGaza, Palestina, Izrael\n08:42 Trampov pomoćnik: SAD su pretrpele poraz u Savetu bezbednosti


PUTIN JE SHVATIO PRETNJU SAD, NEŠTO SE VELIKO SPREMA: Rusija vratila u Siriju naopasniji avion na svetu - VIDEO | WebTribune\nHome IZBOR PUTIN JE SHVATIO PRETNJU SAD, NEŠTO SE VELIKO SPREMA: Rusija vratila u Siriju naopasniji avion na svetu – VIDEO\nPosted date: септембар 30, 2016 In: IZBOR, SPEKTAR, U FOKUSU\nRuski Su-34 se ponovo pojavio na nebu iznad Sirije\nSu-34, prvolinijski borbeni avioni Vazdušno-kosmičkih snaga Ruske Federacije, su se ponovo pojavili na sirijskom nebu. Na internetu se pojavio video koji pokazuje let ruskog aviona u sirijskoj oblasti Idlib, koja je pod kontrolom jedinica raznih terorističkih grupa.\nSnimak, koji traje samo 39 sekundi, omogućava da se jasno vidi Su-34 bombarder. Krici terorista iz kamere ukazuju da su počeli da paniče kada se ratni avion pojavio na nebu. Nisu ni pokušali da ga obore, i avion je pobegao.\nSu-34, prvolinijski borbeni avioni, koji se tretiraju kao 4++ generacija aviona, su se po mišljenju brojnih stručnjaka, savršeno pokazali tokom operacije Vazušno-kosmičkih snaga Ruske Federacije na sirijskom nebu.\nNakon završetka aktivne faze u Martu, Su-34 bombarderi su povučeni na mesto stalnog prebivališta – na aerodrom Buturlinkovka u Voronež regionu. Kanije su mediji izvestili da su četiri borbena aviona ostala vazdušnoj bazi Hmeimim u Siriji. Međutim, u štampi nije bilo nikakvih informacija o njihovim operacijama.\nTek sredinom avgusta, ruski Su-34 su doleteli sa iranskog Hamadan aerodroma da bombarduju infrastrukturu sirijskih terorista u oblasti Deir ez-Zor. Prema rečima Ministarstva odbrane Rusije, kao rezultat bombardovanja, dve komandne stanice i veliki teren za trening terorista su uništeni, kao i da je ubijeno više od 150 terorista, uključujući i strane plaćenike.


Mekalister danas sa predstavnicima vlade i opozicije - European Western Balkans\nAutor EWB 28. 02. 2019. 28. 02. 2019.\nZavršna konferencija za novinare Dejvida Mekalistera šefa delegacije predsedavajućeg AFET-a; Foto: Medijski centar Beograd\nBEOGRAD – Delegacija Orbora za spolje poslove Evripskog parlamenta (AFET) koju je predvodio predsedavaući Odbora i stalni izvestilac EP za Srbiju Dejvid Mekalister, nastila je svoju višednevnu posetu Srbiji. Delegacija AFET-a danas se je sastala sa predstavnicima opozicijom, predstavnicima više parlamentarnih odbora i predstavnicima medija, ministrima, kao i premijerkom Anom Brnabić. Delegacija će sutra otputovati na Kosovo, gde će razgovarati sa državnim vrhom.\nSastanak sa opozicijom\nRano jutros, delegacija AFET-a sastala se sa predstavnicima opozicionog Saveza sa Srbiju kojem su prisustvovali Aleksandra Jerkov iz Demokratske strane, Nebojša Zelenović gradonačelnik Šapca, Dragan Đilas jedan od osnivača Saveza za Srbiju, lider Levice Srbije Borko Stefanović, Damjan Krnjević Mišković ispred Narodne stranke, kao i predsednik Socijaldemokratske stranke Boris Tadić, preneo je Danas. Lider Pokreta slobodnih građana, Sergej Trifunović, nije prisustvovao sastanku zbog poslovnih obaveza u inostranstvu, dok lideri parlamentarnih stranaka Dosta je bilo, Demokratske stranke Srbije, Liberalno-demokratske partije i Lige socijaldemokrata Vojvodine, nisu ni bili predviđeni agendom sastanka.\nŠef delegacije, Dejvid Mekalister, na konferenciji za štampu u beogradskom Medija centru, naveo je da je sastanak sa liderima opozicije trajao oko sat vremena u prostorijama Delegacije EU, da su svi učesnici uzeli reč i izneli mišljenja o političkoj situaciji u Srbiji, a da su onda članovi delegacije AFET-a imali priliku da im postave pitanja i tako „uđe detalje“ u probleme sa kojima se suočavaju opozicija i građani Srbije. Mekalister je dodao je da da je na tom sastanku izneo svoje mišljenje o tome da je parlament centralno mesto za demokratsku raspravu i da svaki poslanik treba da razmisli da li je bolje da u njoj učestvuje ili ne.\nEU nije potpuna bez Srbije\nDelegacija AFET-a se je tokom dana sastala sa predstavnicima više odbora Narodne skupštine, među kojima su predsednici i zamenici predsednika odbora za odbranu i unutrašnje poslove, za Kosovo i Metohiju i za ustavna pitanja i zakonodavstvo.\nDelegacija EP interesovala se za pitanja vladavine prava, reforme pravosuđa, a takođe ih je zanimao i stav poslanika Narodne skupštine po pitanju slobode medije i borbe protiv korupcije, saopšteno je iz skupštine.\nDelegacija AFET-a sastala se i sa ministarkom za evropske integracije Jadrankom Joksimović sa kojom su razgovarali o odnosima Srbije i EU, planovima Srbije u nastavku evropskih integracija, situaciji u EU, prilikama u regionu i drugim temama.\nMinistarka je naglasila da su za državu i građane, izuzetno bitne reforme u poglavljima 23 i 24 – oblasti pravosuđa, borbe protiv kriminala i korupcije, manjinskih prava, medijskih sloboda, preneo je Tanjug. U tom kontekstu, podsetila je da je Vlada prihvatila i uvažila sve preporuke Venecijanske komisije oko Ustavnih amandmana u oblasti pravosuđa i sprovela transparentan i inkluzivan proces javne debate.\nJoksimovićka je obavestila Mekalistera da je Srbija tehnički spremna za otvaranje nekoliko poglavlja: 9 (finansijske usluge), 4 (slobodno kretanje kapitala), 2 (slobodno kretanje radnika), 14 (transport) i 21 (trans-evropske mreže) i da intenzivno radimo na pripremi drugih. Stoga, kako je navela, očekujemo da tokom rumunskog predsedavanja Savetom EU otvorimo neka od njih, čime bi se potvrdio i kredibilitet politike proširenja, piše Tanjug.\nTokom razgovora, Dejvid Mekalister ocenio je da reforme u Srbiji daju početne rezultate i da bi trebalo da budu intenzivirane – posebno u poglavljima 23 i 24, ali i da se naša država potvrdila kao važan i aktivan partner EU.\nDelegacija EP sastala se i sa podpredsednikom vlade i ministrom spoljnih poslova Ivicom Dačićem.\nIzvestilac Evropskog parlamenta za Srbiju Dejvid Mekalister pohvalio je u razgovoru sa premijerkom Anom Brnabić i ministrima njenog kabineta dosadašnji napredak Srbije i poželeo joj da ostane na evropskom putu, saopšteno je iz kabineta premijerke.\nMekalister i Fabrici o Strategiji za Medije i Kosovu\nGovoreći i beogradskom Medija centru, šef delegacije AFET-a, Dejvid Mekalister, osvrnuo i na medije i pohvalio je inkluzivnu prirodu medijske strategije, preneo je N1. On je takođe naveo da su mediji ključni princip za modernu demokratiju i pozvao “sve političke odgovorne ljude” da poboljšaju situaciju u kojoj se nalaze mediji u Srbiji. Šef Delegacije EU u Srbiji Sem Fabrici, rekao je da u EU izveštaju jasno stoji da “nije zapažen napredak u stvaranju klime za slobodu izražavanja”. “Medijska strategija koju je vlada pripremila predstavlja poboljšanje, to je ambiciozan dokument, ali sada je važno da se implementira”, naveo je Fabrici.\nGovoreći o kosovskom pitanju, Mekalister je istakao da EU ne želi da uveze u granice Unije bilo kakav sukob i stoga je sporazum ključ. “Beograd i Priština treba da postignu sporazum koji će rešiti sva otvorena pitanja pre ulaska u EU. Srbija, kao i Kosovo, treba da ostane multietničko društvo, i svaki sporazum može biti prihvatljiv samo ako ga usaglase obe strane, ako je u skladu s međunarodnim pravom i uzima u obzir sveobuhvatnu stabilnost regiona”, kazao je izvestilac EP, a prenosi N1.\nOn je takođe dodao da će zvaničnicima na Kosovu, gde danas putuje, preneti da odluka Prištine o uvođenju carina predstavlja kršenje CEFTA-e, kao i duh Sporazuma o stabilizaciji i pridruživanju.\nDimitrije Milić 05. 06. 2017. 05. 06. 2017.


Učestale međusobne optužbe srpskih i kosovskih zvaničnika o umešanosti i odgovornosti za izostanak rezultata u istrazi o ubistvu Olivera Ivanovića se nastavljaju, posle sinoćnih optužbi prema trenutnoj vlasti u Beogradu od strane Hašima Tačija, sa jedne strane. Jutros ponovo dolaze i optužbe Beograda o direktnoj umešanosti kosovskih zvaničnika Hašima Tačija i Kadrija Veseljija u ubistvo Ivanovića, sa druge strane.\nPre dva meseca, u emisiji Ćirilica, predsednik Srbije Aleksandar Vučić poslednji put je najavio da će rezultati istrage o ubistvu Olivera Ivanovića biti poznati nakon godišnjice ubistva.\n„Ja sam zamolio naše istražne organe da sačekaju da prođe godišnjica da nam ne bi rekli da zamajavamo javnost i da nam ne bi rekli da mažemo oči ljudima u Srbiji da bismo izbegli nekakve proteste i tako dalje“, kaže Vučić, dodajući da će reći šta o tome misli „otvorenije nego ikad do sad“ i da će o Ivanovićevom ubistvu i istrazi „dugo da govori“.\nDanas, dva meseca nakon te izjave, iz Kancelarije za KiM ponovo najavljuju da će „istražni organi uskoro biti u prilici da pruže više podataka o ovom slučaju“, a ovoga puta u zvaničnom saopštenju državne institucije stoje i imena osoba na koje sumnjaju da su umešane u ubistvo Olivera Ivanovića – „sve smo sigurniji da Tači, Veselji i kosovska vlast stoje direktno iza ubistva Olivera Ivanovića“.\nTači: Svi pravci istrage vode ka tome da je trenutna vlast u u Beogradu naručila ubistvo Ivanovića\nDo ove optužbe došlo je nakon sinoćne optužbe kosovskog predsednika da „iza ubistva bivšeg srpskog lidera Olivera Ivanovića stoji šef mafije na Severu, Milan Radoičić“, što je prenela Gazeta Metro, čiji je novinar, uz novinara Periskopija i direktora televizije Kljan Kosova, sinoć na televiziji Kljan Kosova u emisiji „Zona B“ ispitivao kosovskog predsednika.\n„Svi indikatori bezbednosnih institucija Republike Kosovo vode do onoga koji je jedan od organizatora ubistva Olivera Ivanovića, a na zvaničnicima relevantnih institucija Republike Kosovo je da preduzmu odgovarajuće radnje“, rekao je Tači.\nDodao je i da je interes Kosova da rasvetli ovo ubistvo navodeći da istraga ukazuje na to da je trenutna vlast u Beogradu naručila ubistvo Ivanovića.\n„Od ključnog značaja za državu Kosovo je da se ovo ubistvo razreši i svi pravci istrage vode ka tome da je trenutna vlast u u Beogradu naručila ubistvo Ivanovića i ceo svet treba da zna ovu činjenicu“.\nKoSev / Dnevni Žurnal


Izvor\texpres.rs\tseptembar 08, 2016\nUrania © Alexi Pelekanos\nNajveći međunarodni filmski događaj u Austriji i istovremeno jedan od najatraktivnijih filmskih festivala u Evropi, bečki „Viennale“, održava se ove godine od 20. oktobra do 2. novembra.\nU najmodernijim bečkim bioskopima biće prikazano 200 igranih, kratkih i dokumentarnih filmova. Sastavni deo festivala su novi filmovi koji su uspešno prikazani na brojnim evropskim festivalima među kojima su i „Certain Women“ Kellyja Reichardtsa, „Miles Ahead“ Dona Cheadlesa, „L’avenir“ Mie Hansen-Loves i „Elle“ Paula Verhoevensa.\nMeđu dokumentarnim filmovima publiku pored politički aktuelnih filmova očekuju i portreti, kao na primer, portret režisera Briana De Palme, muzičara Franka Zappe ili portret pisca Petera Handkea.\n„Viennale 2016“ posvećuje i tribjut glumcu Christopheru Walkenu kao i režiseru Peteru Huttonu. Specijalni gost festivala je kultni američki režiser, producent i glumac John Carpenter koji će prisustvovati predstavljanju svog filma „They live“.\n« Greška u filmu "Ko to tamo peva" koju niko do sada nije primetio Filipinski film dobitnik Zlatnog lava u Veneciji »


Računi za struju veći za 20 odsto - Biznis.rs\nBauk energetskog siromaštva kruži Evropom\nRačuni za struju veći za 20 odsto\n7.9.2021 15:07 Autor: Vladimir Jokanović 1\nCene energije u Evropi porasle su na rekordne nivoe, a njihov rast bi mogao da se nastavi. Cene prirodnog gasa i električne energije porasle...\nCene energije u Evropi porasle su na rekordne nivoe, a njihov rast bi mogao da se nastavi. Cene prirodnog gasa i električne energije porasle su na talasu velike potražnje koja je posledica ukidanja epidemioloških ograničenja. Rast cena energenata je okidač za rast inflacije.\nNajveća ekonomija Evrope, Nemačka, suočava se sa najvišom inflacijom od 2008. godine, baš zbog poskupljenja energenata, prenosi OilPrice, pozivajući se na analizu Bloomberga. Cene prirodnog gasa ne rastu samo u Evropi. Referentna cena prirodnog gasa u SAD gotovo se udvostručila od prošle godine. Istovremeno, američki izvoz gasa dostigao je istorijski rekordne vrednosti.\nKada je o Evropi reč, sadašnje visoke cene gasa u letnje doba godine, kada je potražnja obično niska, i njegove minimalne zalihe, izazivaju zabrinutost. Poboljšanju situacije ne pomaže dovoljno ni energija vetra, jer njegove male brzine i visoke temperature smanjuju obim proizvodnje energije iz obnovljivih izvora, dok istovremeno stimuliše veću potrošnju uglja i rast njegove cene za 70 odsto.\nAnalitičari ocenjuju da bi bilo pogrešno ako se Evropa nada da će upotrebom sopstvenih fosilnih goriva sprečiti zimski cenovni udar. Nekoliko zastoja u proizvodnji i opadanje kapaciteta gasnih polja pospešili su rast cena sirove nafte. Prema nezvaničnim promenama računi za električnu energiju potrošača u maloprodaji uvećani su za oko 20 odsto.\nPrema oceni analitičke jedinice u kompaniji Engie SA evropski problemi još nisu ni počeli. “Evropa će se tek suočiti sa teškom zimom“, navode u Engie SA. Rastuće cene energije podigle su inflaciju u Nemačkoj na 3,4 procenta, a stvari bi mogle da pogorša hladna zima. Analitičari CitiBank navode da bi “bauk energetskog siromaštva“ mogao da nastupi u Evropi tokom zime, prenosi Bloomberg.\nCena električne energije u Španiji premašila je u avgustu 105 evra po megavat satu (MWh), a prognoza za septembar je više od 113 evra po MWh. U Nemačkoj se plaća 81,78 evra, u Francuskoj 76,27, a u Italiji 111,92 evra po MWh. U Velikoj Britaniji jedan MWh košta više od 125 evra.\nKombinacija faktora ekstremno toplog vremena i neprestanog rada klima uređaja, kao i zastoji u proizvodnji struje, podigla je krajem jula cenu električne energije u Rumuniji i Mađarskoj na 131 evro po MWh. Istovremeno, cena u Bugarskoj iznosila je 129 evra, u Srbiji 125 evra, a najviše u Grčkoj, 137 evra po MWh, prenosi IntelliNews.\nPotrošači sve skuplje plaćaju komunalne usluge, dok istovremeno rastu cene transporta i hrane, što je splet veoma nepovoljnih okolnosti za političare koji bi da dobiju podršku za energetsku tranziciju. U isto vreme, obnavljanje zaliha gasa, koje su najniže u poslednjih 10 godina, teško ide, jer je Rusija ograničila isporuke u Evropu zbog izvoza u Aziju.\nCENE ELEKTRIČNA ENERGIJA ENERGETIKA EVROPA EVROPSKA UNIJA GAS NEMAČKA\nŠirom Evrope rastu računi za struju, evo kada nas očekuje poskupljenje u Srbiji\nNEĆE BITI DRASTIČNOG POVEĆANJA POREZA U BEOGRADU Veći računi samo za stanove i garaže\nVeći broj turista za 50 odsto\n7.9.2021 #1 Author\nJuuupiiii! Još jedna stavka koja je ppskupela. Biće sve teže.


BEOGRAD - Za Srbiju je najznačajnije da uredi tržište rada i tržište obrazovanja, jer samo oni koji napreduju i uče imaju šansu za uspeh, a za to nemamo mogućnost bez pomoći Nemačke, izjavio je danas premijer Srbije Aleksandar Vučić.\nVučić je na prvoj sesiji dijaloga u okviru Nemačko-srpske inicijative za održivi rast i zapošljavanje, konstatovao da Srbija mora još mnogo toga da uradi, pre svega u oblasti vladavine prava, efikasnosti pravosuđa, kao i transparentnosti javnih nabavki.\nIpak, kako je istakao, za Srbiju najveći problem predstavlja uređenje tržišta rada i tržišta obrazovanja.\n"Na te dve stvari moramo da radimo istovremeno u narednom periodu, a za koje nemamo ni dovoljno znanja ni mogućnosti bez nemačke podrške i pomoći, ne toliko u novcu, koliko u saznanjima koje treba da nam prenesu", rekao je Vučić.\nOn je dodao da je naša zemlja zainteresovana da uči od 162 predstavnika Nemačke organizacije za međunarodnu saradnju GIZ, koliko ih se nalazi u Srbiji.\n"I bilo bi dobro kada bismo s tim mogli da nastavimo u većem obimu, jer samo oni koji napreduju i uče imaju šansu za uspeh", zaključio je Vučić.\n« Mrtav Slobodan Milošević podneo zahtev za legalizaciju vile? Održan jednosatni štrajk upozorenja zaposlenih u javnom sektoru »


Američki investitor: Rusija može da uđe u pet najvećih ekonomija sveta - 02.06.2018, Sputnik Srbija\nRusija bi mogla da uđe među pet najvećih ekonomija sveta sa odgovarajućom stimulacijom preduzetničke aktivnosti, izjavio je poznati američki investitor Džim... 02.06.2018, Sputnik Srbija\nrusija, vesti, svet, džim rodžers, ekonomija\n13:05 02.06.2018 (Osveženo: 00:54 26.08.2021)\n© Sputnik / Evgeniй Biяtov / Uđi u foto-galerijuPredsednik kompanije "Rodžers holding" Džin Rodžers na panelu Međunarodnog ekonomskog foruma u Sankt Peterburgu\n7 Maj 2018, 21:58\n„To se može desiti uz pravilan podsticaj privrede. Tokom istorije, zemlje koje su podržavale preduzetnike i investitore, skoro uvek su bile uspešne i ukoliko se to desi, Rusija će imati ogroman potencijal“, rekao je Rodžers, komentarišući zadatak da Rusija uđe u prvih pet najvećih ekonomija sveta, koji je postavio predsednik Vladimir Putin u svom majskom ukazu.\nSagovornik agencije je uveren da je bolje kada je ekonomija otvorenija. „Rusija je za dve godine učinila mnogo više u ovoj oblasti nego bilo koja druga zemlja, više nego Kina i nego SAD. Ruska rublja postala je plivajuća, a državni dug je mali — to je zaista neverovatan posao“, rekao je on.\nDžim Rodžers je jedan od najpoznatijih finansijera i investitora na svetu. Pre nekoliko godina on je počeo da investira u rusko tržište, konkretno, kupio je veliki udeo akcija proizvođača đubriva „Fosagro“ i ušao u Savet direktora kompanije.\nU majskom ukazu Putina takođe je određen cilj da se poveća stopa rasta privrede, tako da ruska ekonomija prestigne svetske i održi inflaciju na nivou ne većem od četiri odsto.


Tanjug 8. avgusta 2018. 16:09\nNJUJORK – Američki milijarder Bil Gejts je aktuelne tenzije u globalnoj trgovini okarakterisao kao „alarmantne“, uz ocenu da bi mogle da ugroze ekonomski rast i zapošljavanje.\nGejts je, u intervjuu za CNBC TV18, rekao da je globalna ekonomija trenutno „u prilično dobrom stanju“, ali da bi mogla da bude pogođena tarifama.\n„Svakako da su ovi problemi u trgovini alarmantni, jer globalnoj ekonomiji neće ići tako dobro ako se države okrenu zatvaranju svojih tržišta, podižući tarife“, rekao je Gejts.\nBrojne zemlje sveta uvučene su u aktuelni trgovinski sukob, za koji je u najvećoj meri zaslužan predsednik SAD Donald Tramp, navodi CNBC.\nKina je prošle nedelje saopštila da je spremna da uvede kontratarife na oko 60 milijardi dolara vredan uvoz iz SAD, samo nekoliko dana nakon što je američka administracija otkrila da razmatra da poveća tarife na 25 odsto sa ranije predloženih 10 odsto na uvozne proizvode iz Kine u vrednosti 200 milijardi dolara.\nEvropska unija, Kanada i Meksiko takođe su uvučeni u razne trgovinske sporove sa Sjedinjenim Državama.\n„Dodatne tarife bi mogle da pogode brojne industrije, posebno one sa složenim dobavljačkim lancima“, kaže osnivač kompanije Majkrosoft.\nNjegovi komentari dolaze nakon što su mnoge vodeće svetske organizacije već upozorile na efekte trgovinskog rata po svetsku ekonomiju.\nMeđunarodni monetarni fond (MMF) je u julu saopštio da bi kontinuirane pretnje SAD trgovinskim partnerima s tarifama mogle da smanje globalni rast za čak 0,5 procenta do 2020. godine, odnosno da srežu BDP za oko 430 milijardi dolara.


Kragujevac - Nastavak saradnje grada Kragujevca i Centra za promociju nauke - Vesti iz Kragujevca i Šumadije - Pressek.rs\nKragujevac: Havarijska isključenja vode 18. juna\nKragujevac Petak, 14. maj 2021.\nPredstavnici grada Kragujevac, Centra za promociju nauke Beograd i Centra za obrazovanje potpisali su u zgradi Gradske uprave Memorandum čime su, u narednih pet godina, ozvaničili nastavak postojeće uspešne saradnje.\nU ime grada Kragujevca Memorandum o saradnji u ime grada Kragujevca potpisao je član Gradskog veća za obrazovanje Dušan Aleksić, Centra za promociju nauke Beograd, v.d. direktora dr Marko Krstić i Centra za obrazovanje Kragujevac, direktor Nikola Spasić.\nAleksić je izrazio veliko zadovoljstvo zbog nastavka saradnje sa Centrom za promociju nauke Beograd, koji je pre pet godina u našem gradu otvorio Naučni klub i time pružio mogućnost kragujevačkim đacima da van nastave razvijaju svoja interesovanja za nauku i ostvaruju kreativne ideje.\n- Grad Kragujevac ulaže napore i sredstva u promociju nauke i razvoj talentovane dece. U ovom trenutku intenzivno radimo na tome da ponovo razvijemo Regionalni centar za talente i stavimo ga pod ingerenciju Centra za obrazovanje, jer on, kazao je Aleksić podstiče našu najtalentovaniju decu i najbolje đake, priprema ih i finansira odlaske na takmičenja.\n- Centar za promociju nauke podržava aktivnosti na popularizaciji promociji nauke i sa posebnom pažnjom ih prosleđuje drugim Naučnim klubovima od kojih je jedan i u Kragujevcu, kazao je dr Krstić, direktor Centra za promociju nauke.\nNaučni klub u Kragujevcu je osnovan pre pet godina sa idejom da bude mesto i kutak gde će se najmlađima na zanimljiv i praktičan način predstaviti i približiti nauka.\n- Sa ove vremenske distance, kazao je Nikola Spasić, direktor Centra za obrazovanje, pod čijem okriljem funkcioniše Naučni klub, mogu da kažem da smo u tome uspeli.\nRealizovan je veliki broj aktivnosti, a vrata kluba su uvek bila otvorena za predškolce i đake osnovnih i srednjih škola, kao i saradnike koji su kroz javne pozive Centra za promociju nauke ostvarivali svoje zamisli.\n# Kragujevac # Obrazovanje # vesti kragujevac\n· Četvrtak, 13. maj 2021. Kragujevac: Jedan uhapšen, za drugim pljačkašem se traga\n· Petak, 14. maj 2021. DS: Premeštanjem „Muzeja žrtava genocida” u Beograd država unižava Kragujevac\nU Kragujevcu vakcinacija i u mobilnom autobusu\nKragujevac: Aerodrom dobija nov košarkaški teren\n„Himerin kviz” na Kneževom arsenalu


Tragedija jednog naroda - Kako je Borislav Mihajlović Mihiz sluđivao Srbe - Fenomeni\nAutor/ka: Momčilo Đorgović September 24, 2016\nJer on je čovek častan.\nBeogradski Službeni glasnik upravo je, u ediciji Svedoci epohe urednika Gojka Tešića, objavio knjigu Momčila Đorgovića Tragedija jednog naroda – Šta ljude u Srbiji nagoni da rade protiv sebe. Gojko Tešić ocenio je da je ova “uzbudljiva knjiga u mnogo čemu iznenađujuća i otrežnjujuća, ubedljiva u čitanju svesno ili nesvesno, nenamerno namerno skrivanih istina o ružnim, tragičnim, strašnim, tamnim stranama naše nacionalne i kulturne prošlosti, koje se na neobjašnjiv način prenose i u naša ovovremena dešavanja u obliku mitskih ustaljenih obrazaca”.\nGojko Tešić ističe da je knjiga “mnogo više od publicističkog štiva budući da na posve originalan, ekspresivan, provokativan način govori o tragičnim istinama srpskog naroda. Otuda Đorgovićeva ideja dekonstrukcije mitske istorijske matrice o srpskom narodu i njegovim velikim istorijskim pobedama u ratovima i porazima u miru. O tabuizovanom, skrivenom ispod tepiha, prepuštenom zaboravu piše Momčilo Đorgović, ne kao publicista već kao izuzetan stvaralac koji je istovremeno istoričar ideja, istoričar kulture i umetnosti koji, propitujući prošlost, pred savremenost iznosi teška i razložna pitanja. Ima nečeg što ovu, sa strašću pisanu i raskošnu knjigu o ličnostima i njihovim delima, o vrednostima i njihovim slabostima, izdvaja u sasvim originalan narativ u našoj i o našoj kulturi. Tragedija jednog naroda je izuzetna knjiga o dvovekovnim usponima i padovima srpske politike i srpske kulture, a najuzbudljivije u njoj je ono što je i romanesknog, i filmskog, i dramskog tipa… Đorgovićevi tekstovi-portreti su pravi stvaralački biseri”.\nborislav mihajlović mihiz featured momčilo đorgović\nFranc Fanon - Crna koža, bele maske [Knjiga dana]


Program finansijske podrške za osobe sa invaliditetom - ZENIČKA RAZVOJNA AGENCIJA ZEDA\nZbog velikog interesovanja za programe obrazovnih ustanova koje su u sastavu LINK Educational Alliance grupacije, kompanija LINKgroup svake godine jedan dio besplatnih školovanja, koje će se realizovati online, putem platforme za učenje na daljinu, dodeljuje osobama sa invaliditetom.\nBesplatno školovanje se dodjeljuje za programe tri obrazovne ustanove: ITAcademy (odnosno LINK Academy u Rumuniji i Moldaviji), BusinessAcademy i InternetAcademy, u ukupnoj vrijdnosti od oko 40.000 eura.\nPlanirano je da se program finansijske podrške realizuje na teritoriji četiri države u kojima postoje obrazovne ustanove kompanije LINKgroup: Srbiji, Bosni i Hercegovini, Rumuniji i Moldaviji. Ukupan broj ovih internacionalnih stipendija predviđenih za konkurs je 20, od čega će u Srbiji biti podijeljeno osam, u Bosni i Hercegovini šest i u Rumuniji i Modaviji ukupno šest besplatnih školovanja.\n1. Osnovni i glavni kriterij za dodjelu besplatnog školovanja je motivaciono pismo. Motivaciono pismo treba da sadrži naziv programa na ITAcademy, BusinessAcademy ili InternetAcademy koji bi kandidat želio da pohađa, a zatim detaljno objašnjenje motiva i razloga koji su ga podstakli da konkuriše, šta želi na taj način da postigne i kako će to promijeniti njegov život. Odluka o tome da li će kandidat dobiti stipendiju donosiće se uglavnom na osnovu toga koliko su ovi razlozi iskreni i podsticajni.\n3. Kandidat mora imati mjesto prebivališta u nekoj od četiri navedene zemlje: Srbiji, Bosni i Hercegovini, Rumuniji ili Moldaviji.\n1. Motivaciono pismo – glavni dio konkursne dokumentacije\n2. Dokaz o invaliditetu – ljekarsko uvjerenje\n4. Kopija svjedočanstva o završenom osnovnom, srednjem ili visokom školovanju\nKonkursnu dokumentaciju moguće je podnijeti na službenim jezicima zemalja u kojima se kandidat nalazi ili na engleskom jeziku.\nKonkursna dokumentacija šalje se na mail scholarship@link-group.eu. Neophodno je u subjectu maila navesti sljedeće: „Besplatno školovanje OSI – Srbija, Bosna i Hercegovina, Rumunija ili Moldavija (u zavisnosti od toga iz koje zemlje je kandidat)”.\nZa sve dodatne informacije u vezi sa konkursom možete nam se obratiti putem maila scholarship@link-group.eu\nPogledajte koliko je prošlogodišnjim dobitnicima školovanja Aladinu Kavgiću i Nikoli Kovačeviću značilo to što su dobili priliku da pohađaju najsavremenije edukativne programe na ITAcademy i BusinessAcademy klikom na LINK.